Euskariz - Breizh ha liesseurted\nUr boblañs a-gozh en Europa.\nRoud a gaver bepred en Euskadi eus ur boblañs tud staliet eno pell ’zo : etre 300.000 ha 40.000 a-raok J.K., Un daou-ugent lec’h bennak a brou ez eus bet tud abaoe amzer tud Neandertal.\nAnavezet eo gwelloc’h gant ar skiantourien amzer ar paleolitik uhel etre 45.000 ha 10.000 vloaz) : mougevioù Isturits (Navarra izzel) ha re Santimamiñe (Biscaye) ha Ekain (Guipuzcoa) a zo anezho lec’hioù pouezus evit an arzoù mougevel.\n10.000 vloaz zo eo kroget al labour-douar e meur a lec’h er bed ha dreist-holl er Reter-Kreiz : an dud o deus gouezet labourat an douar, gounit edajoù. War gresk da vat eo aet neuze ar boblañs hag aet an dud etrezek Europa.\nDiv boblañs en em gav da neuze en Europa : ar boblañs european paleolitek, chaseourien-kutuilherien eus un tu hag ar boblañs a orin eus ar Reter-kreiz eus un tu all, a zegas ganti he zeknikoù (labour-douar). Hervez studi ar merkoù genetek (rizh gwad, ADN mitokondriek, kromozom Y) ez eo ar boblañs euskarat hini dostañ, e-keñver ent-genetek, eus ar pobladoù european koshañ a-raok donedigezh labourerien-douar ar Reter-kreiz.\nUn toullad mat a yezhourien a soñj dezho eo bet degaset ar yezhoù indo-european gant labourerien-douar eus ar Reter-kreiz. Bez’ e oa eus an euskareg (Euskara) a-raok donedigezh an Indo-europeaned, zoken ma n’ouzer ket penaos e oa d’ar c’houlz-se (an testennoù kentañ o deus 2.000 vloaz).\nUr yezh voutin, an Euskara\nA-fet geriaoueg ha yezhadur ez eus en euskareg heñvelderioù gant yezhoù ha n’int ket indo-european pe gant lod all eus kevandirioù all, hep na vefe prouet ez int kar. Setu perak e lavarer ez eo ur yezh digenvez.\nLiammet eo tud Euskadi dre ul lennegezh dre gomz fonnus (barzhoniezh, ijinadennoù war ar prim, kan, c’hoariva) hag ul lennegezh skrivet pinvidik (al levr kentañ a zo deuet er maez e 1545).\nUnvanet eo an euskareg abaoe 1968 (gant Akademiezh an euskareg) ha deuet eo da vezañ ul liamm etre Euskariz ar 7 proviñs.\nKelennet e vez euskareg abaoe 1954 en Euskadi ar C’hreisteiz (tu Spagn) ha 1969 e Euskadi an Hanternoz (tu Bro-C’hall). Ur perzh bras o deus bet an ikastolas (skolioù dre soubidigezh) e kelennadurezh ar yezh.\nE 2016 zo 9.852 bugel er skolioù kentañ derez en Euskadi an Hanternoz, da lavarout eo o deus 38,3 % eus ar vugale skoliataet ur gelennadurezh dre soubidigezh pe divyezhek en euskareg.\nKelennet e vez ivez euskareg d’an dud deuet a-drugarez da aozadurioù deskiñ ha lennekaat evel AEK en Euskadi an Hanternoz (1.300 skoliad).\nBro Euskadi hiziv an deiz\nUn dachenn vras, ouzhpenn 20 000km2, war div Stad : Bro-C’hall ha Bro Spagn.\nUr boblañs a ouzhpenn 3 milion a dud, 290 000 en tu gall ha 317 000 a vo er bloavezhioù 2020. An 2/3 eus euskariz an Hanternoz pe eus an tu gall a vev en arvor, dreist-holl kostez Bayonne-Anglet-Biarritz.\nSeizh proviñs istorel : Labourd (Bayonne/Baiona), Basse-Navarre (Saint-Jean-Pied-de-Port / Donibane Garazi), Soule (Mauléon/Maule) eus tu an hanternoz. Biscaye (Bilbao/Bilbo), Gipuzkoa (Saint-Sébastien/Donostia), Alava (Gasteiz/Vitoria) ha Navarre (Pampelune / Iruñea) eus tu ar c’hreisteiz.\nTri stern ensavadurel disheñvel :\nTri froviñs Euskadi an Hanternoz (Labourd, Basse-Navarre, Soule), a ya d’ober ul lodenn eus departamant ar Pireneoù Atlantel gant ar Bearn, a vo kemmet o aozadur tiriadel adalek ar c’hentañ a viz Genver 2017 : un etrekumunelezh euskarat hec’h-unan emeur bremañ o studiañ.\nAr pevar proviñs en Euskadi ar C’hreisteiz o deus ur statud emrenerezh abaoe 1979. Biscaye, Gipuzkoa hag Alava a ya d’ober Kumuniezh emren Euskadi. Navarra hec’h-unan a ya d’ober Kumuniezh Forel Navarra.\nUn eizhvet proviñs euskarat : adalek ar XVIvet kantved e tivroas Euskariz, dreist-holl evit mont etrezek Amerika. Mont a raent kuit evit dizoleiñ, evit krouiñ traoù nevez pe evit treuzvevañ hepken. Un diaspora a zek milion anezho a zo bremañ er bed a-bezh, ha chomet int feal d’o bro orin.\nUr c’hoant da vevañ\nPep hini eus 7 proviñs istorel Euskadi en deus bet e emdroadurioù politikel dezhañ e-kerzh ar c’hantvedoù tremenet. An dra-se en deus degaset disheñvelded ha lakaet ar proviñsoù da bellaat pe da dostaat an eil diouzh egile.\nAn diazezoù boutin d’ar seizh proviñs :\nUr sistem politikel ha gwir (reolennoù ar foroù, bodadegoù broioù) en deus merket don kevredigezh Euskadi betek dibenn an XIXvet kantved hag addeuet war wel hiziv dindan stummoù aozadurioù kengred, dreist-holl war tachennoù an ekonomiezh, ar sevenadur hag ar politikerezh.\nUr yezh voutin komzet gant 30 % eus ar boblañs hag a zalc’h da vezañ ur simant kreñv : abadennoù ha boazioù sevenadurel a bep seurt a vez aozet tro-dro d’ar yezh.\nUr c’hoant da vevañ ha da grouiñ asambles, daoust ma vez degemeret en Euskadi 34 000 a weladennerien bemdez hag e kresk ar boblañs (+1,23 % ar bloaz pa’z eo +0,65 % e Bro-C’hall) abalamour d’an dud a zeu eus an diavaez hepken, e chom ur gwir vro ha neket ul lec’h vakañsiñ.\nXamar, Orhipean, le pays de la langue basque, éditions Pamiela, 2006.\nDictionnaire de culture et civilisation basques, Elkar-Arteaz, Bayonne 2013.\nLitterature basque - eke/icb\nBertsularisme - eke/icb\nThéâtre basque - eke/icb\nChant et musique basques - eke/icb\nDanse basque - eke/icb\nCinéma basque - eke/icb\nArchitecture - eke/icb\nTerexa Lekumberri, e karg eus servij ar glad en Euskal kultur erakundea (Ensavadur sevenadurel Euskadi).


Gant ar ger Valhalla e tegouezher amañ. Evit sterioù all ar ger, gwelit Valhalla (disheñvelout).\n"Walhalla" (1896) gant Max Brückner.\nAn doue Heimdall a ward dor ar Walhalla. Dornskrid eus Island, XVIIvet kantved, mammenn : Skol-uhel Árni Magnússon en Island.\nEr vitologiezh c'herman, ar Walhalla (a-wezhioù Valhöll pe Valhalla, pe Valhalle) eo al lec'h ma vez kaset ar vrezelourien galonek gant ar Valkiriezed. Ar baradoz Viking eo, e kalon rouantelezh an doueed, « palez Asgard » ma ren Odin.\nAr Walhalla zo 640 dor outañ, treustoù graet gant goafioù ha skoedoù e-lec'h teolioù. Eno, ar vrezelourien zilennet, anvet Einherjar, zo laouen : diouzh an deiz en em gannont hag e lazhont an eil re ar re all, hag e tasorc'hont da gregiñ en-dro. Diouzh an noz e evont laezh ar c'havr Heidrun hag e tebront kig ar pemoc'h-gouez Saehrimnir hag e c'hoariont. Servijet e vezont gant ar Valkiriezed hag an hini yaouankañ eus an Norned. Odin na ra ken evañ, hag a ro ar boued d'e vleizi, ha Loki a gemer perzh er banvez ivez. Gortoz a ra an holl an deiz ma sortiint eus c'hwec'h kant ha daou-ugent dor ar Wahlalla e steudadoù eizh kant evit stourm er brezel diwezhañ a-enep Loki, ar bleiz Fenrir, hag enebourien niverus : deiz ar Ragnarök.\n↑ Edda e komz-plaen, 1991, notennoù gant François-Xavier Dillmann, notenn 2 rannbennnad 40 : Le nombre des portes du Valhöl est donc de six cent quarante, puisqu'il est certainement question ici de la "grande centaine germanique".\nAdtapet diwar « https://br.wikipedia.org/w/index.php?title=Valhalla&oldid=1916264 »\nKemmoù diwezhañ degaset d'ar bajenn-mañ d'an 16 Du 2021, da 19:47.


Abadenn An divskouarn o nijal : Sellet deus an tren gant karantez\nPetra c'hoari ganit ? Ur bodkast war ar c'hoarioù-video e brezhoneg\nPetra c'hoari ganit ? a zo ur bodkast war ar c'hoarioù-v…\nLors Calippe gant an Dragon 29\nE aerborzh Kerne Izel emañ staliet ar selvij Surentez Ke…\nWar-vor asambles gant Bernard Sénéchal\nUn tammig 'zo emañ fall an traoù evit ar besketerezh er …\n"Chrysalide" hag an Ekonomiezh Sokial ha Kengred\nMiz Du a zo e bro C'hall mizvezh an Ekonomiezh Sokial ha…\nEr bloavezh 1987, pa oa bet an avel vras, 'oa bet pilet …\nAbadenn An divskouarn o nijal - Pennad skignet d'ar 29.12.2017\nSellet deus an tren gant karantez\npoltred rann-vro Vreizh\nGant : Bernez Rest\nGoude ur bloavezh labourioù, eo adkroget an trenioù da ober al liamm etre Brest ha Kemper. War ar bloavezhioù diwezhañ e oa deuet an hent-houarn da vezañ re gozh. N'helle ket an trenioù mont buhanoc'h eget 60 kmad/e etre Kemper ha Landerne. Bremañ e ya buhanoc'h en dro, hag e zo muioc'h a eskemmoù etre an div c'hêr. 9 mont-ha-dont a vez bep devezh ar sizhun bremañ, e plas ar 6 a oa a-raog.\nD'an 10 a viz Kerzu e oa bet lidet digorradur al linenn adnevezaet. Un digorradur war an ton braz gant an dilennidi, mez ivez tud boutin oc'h implij an tren pa oa digoust an devezh kentañ. Bernez Rest a oa en o zouezh. An den 'n eus kalz a garantez evit an hentoù-houarn hag o zrenioù. Un abadenn gant Tunvezh Wlagen-Grandjean.


Staj dre soubidigezh en istor-bev\nAn Argader » Accueil » L'auberge du champ de bataille » Staj dre soubidigezh en istor-bev\n1 Staj dre soubidigezh en istor-bev Mer 27 Mai 2020 - 16:38\nUn stage en immersion est proposé en breton dans un contexte de reconstitution médiévale (XIVème siècle) à Pont-Croix les 27 et 28 juin prochains.\nNiveau de Breton A2 minimum selon le cadre européen de compétence des langues.\nJe n'ai pas trouvé de lien sur le web, voici ce que dit le doc PDF que je peux transmettre par messagerie.\n- Un dibenn-sizhun o pleustriñ hag o kaout skiant-prennet war istor-bev ar XIVvet kantved, e brezhoneg penn-da-benn.\n- Evit deskiñ an teknikoù, an istor hag ar c'heriaoueg koz liammet gant ar vuhez e bro ar C'hab e-kreiz ar XIVvet kantved.\n- Pleustret e vo en ur sevel un ti, fardañ boued,... en ur studiañ istor ar grennamzer har arkeologiezh, evel just !\n- E-barzh ur geriadenn adsavet e Ponte-Kroaz (29) e-kichen ar ger kozh. Kroget et oa bet tri bloaz zo ar raktres da sevel ur geriadenn liammet gant an arkeologiezh. An holl savadurioù a vez kavet diwar awen al lec'hioù kozh a vez kavet nebell.\n- Istourion hag arkeologourion a sikour deomp a-benn adsevel ur geriadenn a zo an tostañ deus ur geriadenn eus bro ar C'hab da vare brezel hêrezh Breizh.\n- Forn, govel, tier, tour, parkeier... an holl savadurioù zo prest evidout !\n- Ur skipailh plijus ha kalonek, evel just! Gant brezhonegerien ha brezhonegerezed hepken.\n- Evit ar yezh: Myrzinn Boucher-Durand, dañvez-doktor en Harvard.\n- Per-Vari Kerloc'h, brezhoneger amparteus ar C'hab.\n- E-keñver an istor: Kentigwern Jaouen: Master war Istor ar grennamzer en UBO ha klaskour war an istor.\n- Loig Iestin: aotregezh war an istor ha prezidant ur gevredigezh istor-bev.\n- Valentin Munoz: aotregezh war an istor ha arkeologour-skiant-prennet.\n- Etre ar Sadorn 27 a viz Even diouzh ar mintin hag ar sul 28 da noz (gallout a reer dont d'ar gwener da noz).\n- Daou zoare soubidigezh, e-pad daou zevezh, soubidigezh er XIVvet kantvet hag e brezhoneg. Pep tra a vo graet dre ar brezhoneg. E-pad an dibenn-sizhun e vo pourvezet an dilhad hag an dafar a vo ezhomm bevañ er XIVvet kanvet. Ar pal a zo kaout un tañva eus ar vuhez er grennamzer ha komz brezhoneg.\n- Prezegennoù, pourmenadennoù, atalieroù disheñvel e vo, diwar-benn an istor hag ar skiant-prennet anezhi: fardañ bara,\ntroc'hañ keuneud, govelat, sevel ur voger...\nDernière édition par Ehouarn le Mer 27 Mai 2020 - 16:54, édité 1 fois\n2 Re: Staj dre soubidigezh en istor-bev Mer 27 Mai 2020 - 16:41\nProgram ha traoù pratik\n9h Erruout war ar lec'h\n10h degemer - reiñ an dilhad\n10h30 Ur brezegenn diwar-benn an dilhad\n11h pourmenadenn e Ponte-kroaz hag er gêriadenn\n13h30 atalerioù diwar-benn ar vuhez pemdeziek, bara, govelaat... gant strolladoù bihan.\n17h fin an atalieroù, prezegenn diwar-benn ar yec'hederezh\n18h fin an deiz\n10h atalieroù, forn\n13h30 atalieroù diwar-benn ar brezel\n17h fin ar staj\n3 Re: Staj dre soubidigezh en istor-bev Mer 27 Mai 2020 - 16:49\n- Evit an dud deuet ha gant ul live A2 e Brezhoneg da nebeutañ.\n- Ne vo ket degemeret na krennard na bugel, dre ma ne c'hallont ket bezan asurañset ganeomp.\n- Bezit sur ez oc'h yac'h a-walc'h, glav a c'hall ober, ha na vezit ket direnket gant ar sport, fiñvet e vo.\n- Studierien, stummerien, labourerien, an holl a zo sot gant ar brezhoneg pe an istor a vo degemeret mat amañ !\n- Dre bostel : pontekroaz2020@outlook.fr\n- Prizioù :200e (bod ha boued) + 50e evit un deltenn hiniennel\n- Prizioù dousoc'h evit an dud dilabour hag ar studierien.


Pa vez deus un darvoud kriz e vezer paket, beuzet gant ur red keleier war an holl vediaoù hag a bad betek… an darvoud kriz da heul. Peseurt sell o dez ar gazetennerien hirie war o micher ? Peseurt kiriegezh o dez war ar c'heleier a gasont d'an dud, a c'ha ll bezañ faos pa'c'h int sañset gwiriañ anezhe da zigentañ ?\nDa seurt goulennoù zo bet kinniget respontoù gant Mael Gwenneg (kazetenner, Rener abadennoù brezhoneg F3 Roazhon), Mathieu Herry (kazetenner e F3 Irwazh), Erwan Blanchard (kazetenner en Arvorig FM) ha Christian Le Meut (kazetenner en Telegramm).\nHag o soñj zo bet rannet ganimp gant skolajidi Diwan Plijidi, o deus bet prederiet war an dra-se hag o deus traoù da lâret…\nUn degemer a-feson zo bet roet d'an abadenn gant skolaj Plijidi e-lec'h ma oa bet deus an abadenn-mañ !


Los Glochos - Wikipedia\nAr Glochos a zo ur strollad kanerien ha sonerien eus Breizh. Kanañ a reont e galleg. An anv «Glochos» a zeu eus anv an daou vreur Glocheux, sonerien eus Pondivi, hag a sone sonerezh stadunanat er bloavezhioù 1970.\nMeskañ a reont meur a zoare sonerezh (ijinet o deus ar sonerezh pekno), gant komzoù diwar-benn ar Stad hag ivez diwar-benn ar maezioù en un doare farsus. «Galette saucisse» pe «Paté Hénaff» ha «Tire la chasse», graet o deus ur ganaouenn brudet-mat «Rien à foutre».\nPemp soner emaint er strollad, un tabouliner (Jacky Pestel), ur gitarour ha gitarbouder («Chim»), ur soner piano ha sintetizer (Jean-Noël Rose), ha daou ganer (Fañch ha Minig), met ar reoù all a gan ivez e doare ar c'han-ha-diskan. Son a ra Hervé Bertho ganto ivez.\nAdtapet diwar « https://br.wikipedia.org/w/index.php?title=Los_Glochos&oldid=1469662 »\nDernière modification le 4 Ebr 2013, à 18:00


War zigresk eo aet poblañs ar baijied goude m'he doa kroget Sina da c'hreantelaat ha da implijout ar Yangtze da besketa, treuzdougen traoù ha produiñ tredan. Bez' ez eus bet strivoù a-benn gwareziñ anezhañ met n'eo ket deuet a-benn an ergerzhadeg savet a-fetepañs da gavout baiji ebet er stêr e 2006. Disklêriet e oa bet aet da get en un doare gwerc'hel goude-se. Ar baiji eo ar bronneg dour kentañ o vont da get abaoe morleon Japan ha reunig manac'h Karib.\nE miz Eost 2007 en dije Zeng Yujiang filmet un aneval gwenn bras er Yangtze.. Hervez Wang Kexiong eus skol-uhel hidrologiezh Akademizh Skiantoù Sina e c'hellfe bezañ ur baiji met bezañs un aneval hepken n'eo ket a-walc'h da soñjal eo saveteet ar spesad.\nAdtapet diwar « https://br.wikipedia.org/w/index.php?title=Baiji&oldid=1973202 »


Journal de Renaud Camus, mardi 13 mars 2018\ncréée le mardi 13 mars 2018, 12 h 39\nmodifiée le jeudi 15 mars 2018, 12 h 25Plieux, mardi 13 mars, onze heures moins le quart, le matin. Pour la première fois depuis cinq ans, il va y avoir un trou dans ce journal — ~~~~~ ~~~~~~ ~~~~~ ~~~~~~~. ~~’~~~~~~~ ~~~ ~~’~~ ~~~~~~~~~ ~~~~~ ~~~~~, ~~~~~ ~~’~~~~~~ ~~~~~ fatigué après notre ~~~~~~~ ~~~ ~~~~~~. ~~~ ~~~~~~-~~~~~, ~~~~~~~~~, ~~ ~~’~~~~~~ ~~~~~~~~~~ ~~~ ~~~~~~~~, ~~~~~~~~~~~~ ~~~ ~~~~~~ ~~~~~~~~, ~~~~ ~~ ~~~~~~~~~ ~~’~~~~~~~~~~~~~ ~~~ ~~~~ ~~~~~~~~~ : ~~~~~~~~ ~~~~~~ ~~~ ~~~~~~~~~ ~~~~~~~~~~~~~, au moment de ~~~ ~~~~~~~ ~~ ~~~~ ~~~~~~~~ quotidiennes.\nIl ~~ ~~~~~~ ~~~~~~~~ ~~~ ~~~~~~~~. ~~’~~~~~~ ~~~ ~~~~~~~~~~~~ ~~~~ ~~~~~~~~~~ ~~~ ~~ ~~~~~ ~~~~ ~~~ ~~~~~~~~~~ ~~’~~~~~~ ~~~~ ~~~ ~~~~ ~~~~~~~~, et pris l’initiative, ~~~~~ ~~~~~~ ~~~~~~~, ~~~ ~~~~~ ~~~~~~~~ ~~~~ ~~~~~~~~~. ~~~~ ~~’~~~~ ~~~~~~~ ~~ ~~’~~~~~~~~ ~~~~~~~ : ~~~ ~~~ ~~~~~ ~~~~~~~~~ ~~~~~~-~~~ ~~~~~~~ ~~~’~~~ ~~~~~~. ~~~ ~~~~~~~~~~ ~~~ ~~~~~~ ~~~~ le moment le ~~~~~ ~~~~~~~~, ~~~~ ~~~~~~~~~ ~~~~~~ ~~~~~~ ~~ ~~~~~ ~~~~~~~, ~~~ ~~~~~~~~~~ ~~~~ ~~~~ ~~~~~~~ ~~~ ~~~ ~~~~~~~~~~~~ ~~~~~~ ~~~~ ~~~~~~~~~~. ~~~~~ ~~~~ ~~~~~~~~~ ~~~~-~~~~~~, ~~~~~~ ~~~~~~~ ~~~~~ musculeux et sérieux, ~~~ ~~’~~ ~~, ~~~~~~ ~~’~~~~~~~~~, ~~~~ ~~~ ~~~~~ ~~ ~~~~~. ~~~ ~~’~~~~~~~~~ ~~~~~~~ ~~’~~~~ ~~~ ~~~~~ ~~~~~~~ ~~~~~~~~~~~~~~~~~ ~~~~ ~~~~~~ ~~~ ~~~~~ ~~~~~ ~~~~ ~~~~~~~~~~, ~~~ ~~~~~~~ de mes contorsions ~~~~~~~~~~ ~~~ ~~~ ~~~~ ~~~~~~ : ~~~~ ~~~ ~~~~~~~~~~~~ ~~~~~~~~~ ~~~ ~~~ ~~~~ ~~’~~~ ~~~~~~~~.\nLe ~~~~~~~~ ~~~~ ~~~~~~~~~ ~~~ ~~~~~~~ ~~~~~~~~~ ~~~~~ ~~~~~~~~~~~ ~~~~ ~~~~~ ~~~~ ~~~~ scène de théâtre ~~~ ~~~~ cheap, ~~~ ~~~~~~~ ~~~~~ ~~ ~~~~ ~~~~~~ ~~~~ ~~’~~~~~~~~~~~ ~~~~~~~~~, ~~~ ~~’~~~~~~~~~~~ ~~~~ ~~~~ ~~~ ~~~~~. ~~~ ~~~~~~~ ~~~ ~~ ~~~~~~~ ~~~ ~~~~ ~~ ~~~~~~~ à pompon très ~~~~~~~~, ~~~ ~~~~-~~~~~ ~~~~~~~~~~ ~~~~~~~~~~~~~~ ~~~~ ~~~ ~~~~~~~ ~~~ ~~~~~~~~ ~~~~~~~~~~, ~~~ ~~~~~~~~~~ ~~~~~~~~~ ~~~~~ ~~~~ ~~~~~~~~ ~~~~~-~~~~~ ~~~~~~~~~~, ~~~’~~~ ~~~~~~ ~~~~~~~ ~~ ~~~~ ~~~~~ ~~~ ~~’~~~ pas pu m’aviser ~~~ ~~~ ~~~~~~~~, ~~~~~ ~~~~ ~~’~~~~~~~~~~~~~ ~~~~~~~~~ ~~~ ~~~~~~~~ ~~~~~~~~~~~~ ~~~~~~~. ~~~ ~~~~~ ~~~~~~~~~ ~~~~~ ~~~~~ ~~~~ ~~~~ ~~~~~~~ ~~~ son.\nAllant ~~~ ~~~~~~~ ~~~~~~~ ~~~ ~~~ ~~~~~~ fixe, tous les ~~~~~~~~ ~~~~~~~~~~~ ~~~ ~~~~~~~~ ~~~~~~~~~~~~ ~~~~~~~~~~~~~~. ~~~ ~~~~~~ ~~~~ ~~~~ ~~~~~~~~~~ ~~~~~ ~~~~ ~~~~~~~~~~ ~~~, ~~~~~~ ~~~ ~~~ ~~~~~, ~~~~ ~~~~~~~ ~~ ~~’~~~~, ~~~ ~~~~~~~~~ ~~~’~~~ ~~~~~~~~~ est survenu et ~~~’~~~~ ~~~~~~~~~~~~~ ~~~ ~~~~~~~~~~ ~~’~~~~~~~~~~~, ~~ ~~~~ ~~~~~. ~~~~~~ ~~~~ ~~~ ~~~~~, ~~~ ~~~~~ ~~~~~~ ~~~ ~~~~~ ~~~~~~~ ~~~~~~ ~~~~~~ ~~~ ~~~~~~ ~~~ ~~~~~~~~, ~~~~ ~~~ ~~~~~~~~~~ paraît se porter ~~~~~~ ~~~ ~~~~~~~, ~~~ ~~~~ ~~~~~~~~~~ ~~~~~~~ ~~~~ ~~~~~ ~~ ~~~ ~~~~~~ ~~~~~~, ~~’~~~~~~~~~ ~~~~~~~~~~ ~~~~ ~~~~ ~~~~~~ ~~~ ~~~ ~~~~~~~~ ~~~~~~~~~ ~~’~~~ ~~~~ ~~~~~ ~~~~~~~~ ~~~~~~~ que dégoûté, pour ~~~~~~~~ ~~~~~~~~~~~~~ :\n« ~~’~~~~ ~~~~ ~~~~~ ~~~ ~~~~~ c’est ~~~~ vrai, ~~~~~~~ ! ~~’~~~~~ ~~~~~~~~~~ ~~~~ ~~’~~ ~~~~~~… »\nJe ~~’~~~ ~~~~~~~~~ ~~~ ~~~~~~, ~~~ ~~~~~~ ~~~~~~~~~ ~~~~~ ~~~ flacon qu’on m’a ~~~~~~. ~~~ ~~~~~~~~~~ ~~~~~~ ~~~~~~ ~~~~ ~~~~~~~ ~~~~ ~~’~~~~~ ~~~ ~~~~~~~~~~~ ~~’~~~~ ~~~ ~~~~ ~~~~~~, ~~~ ~~~~~~~~~~~ ~~~~ ~~~~~ ~~~ ~~~~~~~~ ~~~ ~~~~~~~~~~~ ~~~~~~~ ~~~~~~~~~ ~~~~~~~~~~ ~~~ ce problème, lequel ~~~ ~~~~~~~ ~~~~, ~~~ ~~~~ ~~~~~, ~~~~~~~~~~ ~~~~~~ ~~~~~~~ ~~~~ ~~~~~~~~~~~~~, ~~~~~ ~~~~~ ~~~~~ ~~~ ~~~~~~. ~~~~ ~~~~~ ~~~~~~~~~~~~ ~~~~ ~~~~~~~, ~~~~~~~~ ~~~’~~~ ~~~ ~~~~~~ ~~~~~ ~~~~~, sans doute, et ~~~~ répètent :\n« ~~’~~~~ ~~~~~~ ~~~~ ~~~~~ ~~~~~ ~~~~~~~~ ~~~~~~ ~~~~~~~~~~. ~~~~~~~~~ ~~~~~~ ~~~~~. ~~~ ~~ ~~~ ~~~~~~~~~ ~~ ~~’~~~~~~~~ d’abord… »\n…Le ~~~~~~~~~ ~~~~~~ ~~~~, ~~~~ ~~~ ~~~~~~ ~~~ douleur et pousse ~~~~ ~~~~~, ~~~ ~~~~ ~~~ ~~~~~~~ ~~~~ ~~~ ~~~~~~~ ~~~ ~~~~~~~~~~ ~~~~~~~~~~~~~ ~~~ ~~~ ~~~~~ ~~~ ~~’~~~~~~~~~~ ~~ ~~~ ~~~~~ tumescente.\nMais ~~~ ~~~~~~~~~~~ ~~~ ~~~~~ ~~~~~~~~~~~~ ~~~~ un homme de ~~~~ ~~~~, ~~~~~~~~~~ ~~~~~~~~~~ ~~~~~~~~~ ~~~ ~~~~~~~ ~~~~~~~~~ ~~~ ~~~~~~ ~~~~~~, ~~~~~~~ ~~~ ~~~~~~~ ~~~~~ ~~~~ ~~~~~ ~~~~~~~~~~ ~~~ ~~~~~~ ~~~~~~~~ ~~~~~~~ ~~~~~~~~~~~~ ~~~~~~~~ : ~~~ ~~~~ ~~~~~ et beaucoup Falstaff, ~~~~~ ~~~ ~~~~~ ~~~ ~~~~~~~ ~~~~~~~~~~~~~, ~~~ ~~~~~ ~~~~~~~~ ~~~~~ ~~~~. ~~~ ~~~~~~~~~~ ~~~ ~~~~~~~~~~~ ~~~ ~~~~~~~~~~~~ ~~~~~ ~~~~~~~ ~~~~ ~~~~~~~~~ ~~~ ~~~~~~, ~~~ ~~~~ ~~~~~~~ ~~~ sophistiquée que les ~~~~~~~~~~~ ~~~ ~~~~~~~~~~~~, ~~~~~~~~~~~ ~~~~~~, ~~~~ ~~~~~~~~~~~ ~~’~~~~~ inintelligible :\n« ~~~~~~~-~~~~~, ~~~~~~~~~, ~~~~~~~-~~~~~ ! ~~~~ ~~~ ~~~~~~ ~~~~~~~~~ ! »\nIl ~~’~~~~~~~~~~ ~~~~~~~~~ ~~ ~~~~ ~~~~~~~~, ~~~ ~~~~~~ ~~~~ ~~~ ~~~~~~ un instant, vaniteusement, ~~~’~~~ ~~’~~ ~~~~~~~~. ~~~~~ ~~~ ~~~~~ ~~~~~~~ ~~~~ ~~~~~~~~~~~~ ~~’~~~~~~~~~~~~, ~~~~ ~~~ ~~~~~~~~~~~~. ~~~ ~~~~~ ~~ ~~~~~~ ~~~~~~ ~~~~~~~ ~~~~~ ~~~ ~~~~~~~ ~~~ ~~’~~~ ~~’~~ ~~~~ ~~~ tuyau dans le ~~~~~ ~~~ ~~~ ~~~~~, ~~~ ~~~~ ~~~~~~~~~~~, ~~~~ ~~~~~~~~ ~~~~~~ ~~~~~ ~~~ ~~~~~ ~~~~~~ ~~ ~~~~~~ ~~~~~~ ~~~ ~~~~~~~~~~, ~~’~~~~~~~~~~~ ~~~ ~~~ ~~~~~~~~~~~~~~~ ~~~ ~~~~~ ~~~~~~, ~~~~ toutes les peines ~~~ ~~~~~~ ~~ ~~~ ~~~~~~~~. ~~ ~~~ ~~~~~~~~~ ~~~~~~~~~~~, ~~~~~ ~~~ ~~~~ ~~~~~~~, ~~~ ~~~~~ ~~~~~ ~~’~~~~ ~~~~~~ ~~~ ~~~~~~~ ~~~ ~~~~~~~ ~~~~~~~ ~~~ ~~~ ~~~~~~~~, ~~~~~~~ Silène, à une ~~~~~~ ~~~ ~~~~~~~-~~~~~~~ ~~~~~~~~~~~~, ~~~ ~~~ ~~~~~~~~~~~ ~~~~ ~~~ ~~~~~ ~~~ ~~~ ~~~~~~~~~ ~~~ laurier.\nEntre-temps ~~~~ ~~~~~~~~~ ~~~~ ~~~~ ~~~~ ~~~~ ~~~ ~~~ ~~~~~ ~~~~~ ~~’~~~~~ ~~~~~~~~~~~~, profonde fatigue et ~~~~~~~~~~ ~~~~~~~, ~~~~ ~~~~~ ~~’~~~~~~~~ ~~~~~~~~ ~~~~~~~~~~~~~ ~~~~~~~~. ~~~~~~ ~~~~~ ~~~~~~~ ~~’~~~~~~~~~~~~, ~~~ ~~~~~~~ ~~~~~ ~~~~~~ ~~~~ ~~ ~~~~~~~~~~ ~~~~ ~~~~~~~~~ ~~~~~ ~~~’~~~~ ~~~ ~~~ ~~~~~ ~~~~~, on me laisse ~~~~~~~~ ~~~~~ ~~~~, ~~’~~~~-~~-~~~~~ ~~ ~~’~~~~~~ ~~~~~~~~~~ ~~~ ~~~~~~~~. ~~~ ~~~~ ~~~~~~ ~~~~~~~ ~~~ ~~~~~~. ~~~~ ~~~ ~~~~~~~~~~ ~~~ ~~~~~-~~~~~~ ~~~~~~~ ~~~ ~~~~, ~~~ ~~~~~ ~~~~~~~~~~~~ ~~~~ au fait des ~~~~~~~, ~~~~~~~ ~~~~ ~~~~~~ ~~~~ ~~~~~ ~~~~~ ~~~~~~~~~. ~~~~~ ~~’~~~ ~~~~~~~~~~~ ~~~ ~~~’~~ ~~~ ~~~~~~~~, ~~~~~ ~~~ ~~~~~~~ ~~~ ~~~~~~. ~~~ ~~~~~ ~~~~~~~ ~~ ~~~~~~ ~~~~~~ ~~~~, où la nuit ~~~~ ~~~~~~ ~~~~~~~~~, ~~~~~ ~~~~~~~. ~~~ ~~~~~ ~~~~~ ~~~~~~~ ~~~~~~~~ ~~~~ ~~~~~ ~~~~~~ ~~~~~ ~~~~~~ ~~~~ ~~~~~~~~, ~~~~~~~ ~~~ ~~~~~~~~~ ~~~ ~~~~~~~~~ ~~~~ ~~~~~ ~~~~~~~~ ~~~~ ~~~~~ au Luxembourg, et ~~~~~ ~~~~ ~~~~~ ~~~~~~ ~~~~~~~ : ~~~ ~~~ ~~~~~~~ ~~~~ ~~~ ~~~~~~~~ ~~ ~~~~~~ ~~~~ ~~~~~~ ~~’~~~ ~~~~~. ~~ ~~~~~~~ ~~~ ~~~~~~ ~~’~~~~~~ ~~~~~~ : ~~~ ~~~~~~ ~~~ ~~~~ Le Coz aboie ~~~~~ ~~~~~~~~~~~~~, ~~~~~~ ~~~ ~~~~~ ~~’~~~~~~~ ~~~~~~~ ~~~~~~~.\nvoir l’entrée du mardi 13 mars 2018 et son image dans Le Jour ni l’Heure


Kevredigezh Kembre-Breizh: Daou eus gouelioù Kembre\nDaou eus gouelioù Kembre\nKembre n'eo ket ken brudet evit he gouelioù evel Breizh, emichañs dre ma'z eo disheñvel-bras hengounioù ar gembraegerien diouzh re Breizhiz.\nAbaoe an naontekvet kantved, dreist-holl, ez eo dedennet Kembreiz gant emvodoù evit lidañ ar c'hanañ hag ar varzhoniezh, met n'eo ket deuet an dudi-se da vezañ un dra evit sachañ touristed, ha ral a wech e vez gwelet Kembreiz treuzwisket e dilhad ar Grennamzer pe neuze oc'h asevel binvioù-seniñ peuzankounac'haet.\nDre an eisteddfodoù bihan, a veze dalc'het hogos e pep bourk e meur a gorn betek ar bloavezhioù 1970, hag a chom niverus a-walc'h, e vez meneget anatañ ar sevenadur kembreat. Goude an eisteddfodoù lec'hel e c'hall ar c'henstriver entanet ha donezonet mont war-raok d'an eisteddfodoù korn-bro. Bez' ez eus c'hoazh eus ar re-se, ket ken niverus ha gwechall koulskoude. Ar beg uhelañ eta zo tizhout an Eisteddfod vroadel.\nGant Urdd Gobaith Cymru ez eus ur frammadur heñvel: kenstrivadegoù er skolioù ha neuze eisteddfodoù korn-bro hag un eisteddfod vroadel. Hini vroadel an Urdd zo da vezañ dalc'het er bloaz-mañ e Llannerchaeron (pe Llanerchaeron - n'eo ket ken asur doare-skrivañ ar c'hembraeg ivez ur wechik an amzer), Ceredigon - nepell eus Aberaeron -\nEtre an 31 a viz Mae hag ar 5 a viz Mezheven er bloaz-mañ e vo dalc'het Eisteddfod Vroadel an Urdd. Betek 100,000 a welenadennerien ha kement ha 15,000 oa genstriverien a gemero perzh er gouel. Miliadoù all a chomo er gêr evit sellet ouzh eurevezhioù hag eurvezhioù a genstrivadegoù war S4C: lazoù-kanañ, lazoù-seniñ, dañserien ha kanerien o-unan, yaouankiz o tibunañ pennadoù komz-plaen ha barzhonegoù, pezhioù-c'hoari, ha neuze disoc'hoù ar c'henstrivadegoù lennegel - ur gurunenn zo en eisteddfod-se dres evel en hini vrasañ (evit tud a bep oad) e miz Eost. Ouzhpenn-se e vez kenstrivadegoù ha diskouezadegoù arz.\nUr gouel disheñvel-bras eo ar Sesiwn Fawr (an Abadenn Vras) a vez, pe kentoc'h a veze hag a vo, dalc'het e Dolgellau. Un doare modernoc'h ha liproc'h da lidañ ar sevenadur eo hemañ, gant strolladoù pop hag all o seniñ hag o kanañ war ziv leurenn, ha nemet un nebeud a standoù o klask gwerzhañ marc'hadourezh. Evit meur a hini ez eo deuet ar genwerzhelezh hag ar pouez war yalc'hadoù bras digant ar gouarnamant, digant ar bankoù, digant ar greaterezh nukleel ha me 'oar-me, da noazañ spered ar brasañ eisteddfodoù, hini miz Eost peurgetket.\nLiesseurt e vez ar selaouerien er Sesiwn Fawr, tud yaouank evit ar braz anezho met ur meskach yac'h a bep oad, evit gwir . Mav e vez an dud ha tommet e fri da veur a hini!\nWarlene, e 2009, ne oa ket bet gallet derc'hel ar Sesiwn Fawr rak dre ma oa brein an amzer e-pad ar gouel e 2008, glav-bil spontus, e oa bet tapet £52,000 a zleoù. Spi a oa e c'hallfed adkregiñ e 2010, met c'hoazh emeur o klask sevel arc'hant da baeañ an dleoù kozh. E 2011, emichañs, ec'h adsavo ar gouel, hag an oberiantiz stag outañ a c'haller gwelet war ar bajenn Facebook: http://www.facebook.com/group.php?v=wall&gid=2374979441\nKanañ e saozneg hag e yezhoù all a vez klevet er Sesiwn Fawr, padal e chom reolennoù yezh strizh gan an Urdd ha gant an Eisteddfod Vroadel e miz Eost - pep tra e kembraeg hepken. Dre ma vez prientet ar Sesiwn Fawr gant kembraegerien avat, hag en ur c'horn kembraeger c'hoazh, ez eo anat d'an holl ez eus anezhañ ur gouel kembreat. Ur soñj kaer evit ho vakañsoù e Kembre e 2011? (E-tro an 20 a viz Gouere ez eo bet dalc'het betek-hen.)\ntagioù Dolgellau, Eisteddfod yr Urdd, gouelioù, Sesiwn Fawr, Urdd Gobaith Cymru


Flavius Galerius Valerius Licinianus Licinius (Moesia, 263 - Thessaloniki, 324) a voe un impalaer roman hag a renas adalek 308 betek e varv. Dimezet e oa da Flavia Constantia (313-325). Ur mab o doe, Licinius II, pe Licinianus.\nGanet e oa e Moesia, en un tiegezh kouerien.\nE Nicomedia (İzmit, Turkia hiziv) edo o chom, e reter an impalaeriezh. En 313, en Embann Milano, e stalias ar gendoujañs relijiel a-gevret gant Constantinus Iañ.\nEn 324 e reas Constantinus brezel dezhañ, ha trec'het e voe Licinius en Emgann Adrianopolis (324) (Edirne, Turkia hiziv) d'an 3 a viz Gouhere 324 hag en Emgann Khrysipolis (Üsküdar, Turkia hiziv) goude.\nBac'het e voe e Thessaloniki, ha drouklazhet ur pennadig goude.\nAdtapet diwar « https://br.wikipedia.org/w/index.php?title=Licinius&oldid=1922596 »\nGanedigezhioù ar bloavezhioù 260


Buhez ar Sent/1837/Batild - Wikimammenn\nBuhez ar Sent/1837/Batild\n◄ Gregor, pap ha doctor eus an ilis Batild Longin ►\nAdmiromp ar gundu admirabl eus ar Brovidanç divin en andret Santes Batild, merc’h da Berange, Prinç eus an Alsaç. An drouc-lans hac ar maleüriou pere a heul ordinal ar bresel, a reas dezi sortial eus a dy he zad evit clasq he surentez e lec’h-all. Soudardet ar Roue Franç, o veza digouezet gant-hi eu hent, e c’haças da un officer bras hanvet Archambo. Au Officer-mâ, o o velet he modesti, e c’hemeras, heb e aznaout, e qualite a Zemezel a gambr evit e Vreg. Archambo a zeuas souden da aznaout ar vertuz hac ar milid bras eus a Batild, ha da gaout quement a istim evit-hi, ma c’hoanteas e eureugi goude ar maro eus e bried.\nAdtapet diwar « https://br.wikisource.org/w/index.php?title=Buhez_ar_Sent/1837/Batild&oldid=60325 »\nKemmoù diwezhañ degaset d'ar bajenn-mañ d'an 21 C'hwe 2014, da 10:39.


Ur c’hlavier rakwelet e gallaoueg\nUr c’henstroll kengred gant Katalonia krouet e Roazhon\nSevel ur rannvro Elzas en-dro : Macron a-enep\nAccueil / Degemer / Lec'h / Breizh / Ur c’hlavier rakwelet e gallaoueg\nMaxime TOUZE 11 April 2017\nAdalek ar sizhun a zeu e c’hello ar c’hallaouegerien pellgargañ hag implijout ur c’hlavier nevez war o foellgomzer. Rakwelet a ra ar gerioù a zeuio da heul ha difaziañ a ra ivez, evel an holl glavieroù bremañ e forzhik yezhoù. Digoust e vo. Ouzhpenn daou vloaz ez eus unan e brezhoneg. A-drugarez d’ar memes den hon eus ur seurt benveg a-zoare evel-se, Julien Baley e anv. Labourat a ra evit an embregerezh SwiftKey a sav klavieroù just a-walc’h. E Londrez e labour met a-orin eus Breizh eo. Desket en deus brezhoneg ha tik eo gant ar yezhoù dre vras. Fellout a ra dezhañ sevel klavieroù rakwelet er yezhoù minorel.\nEvit ar gallaoueg eo bet sikouret gant tud Academiy du galo. Savet o deus ur geriadur enlinenn ar miz diwezhañ, ouzhpenn 6 000 termen a zo bremañ. Tamm-ha-tamm e vo kavet e blas gant ar gallaoueg ivez e-barzh an teknologiezhioù nevez. War-wel e vez lakaet liesseurted Breizh.\nAr stumm bêta a vo embannet evit ar gallaoueg hag evit ar poellgomzerioù nemetken. Dont a raio evit an iPhone ivez a-benn fin ar miz pa vo nevesaet evit kalzik yezhoù all ivez : manaveg, skoseg, kembraeg, iwerzhoneg, okitaneg,… ha brezhoneg ivez ! Laouen e vo implijerien an iPhone da gaout ar c’hlavier-mañ e brezhoneg ivez.\nShare the post "Ur c’hlavier rakwelet e gallaoueg"\nMaxime TOUZÉ en deus paket ar C’hapes brezhoneg e miz Even 2016. Skrivañ a ra pennadoù e brezhoneg abaoe miz Even 2014 evit Bremañ ha Pobl Vreizh dreist-holl.\nArticles liés / Pennadoù liammet\n© Copyright 2017, Pep gwir miret strizh


Kaozeadenn Implijer:Paris-Brest - Wikipedia\nSalud, Paris-Brest, Un degemer c'hwek a roomp dit war ar Wikipedia e brezhoneg\nDemat, Paris-Brest. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nSpi hon eus az po plijadur war Wikipedia e brezhoneg. --Y-M D (kaozeal) 25 Gou 2010 da 10:43 (UTC)[respont]\nNe welan ket an darempred etre "Historiai" hag (eus PIE *wid- gwelout) . Ma c'hallfes displegañ d'al lennerien ne vefe ket fall. A galon. Bianchi-Bihan 24 Gou 2010 da 23:31 (UTC)[respont]\nTrugarekaat. PIE a chom digomprenus din. Da dud all marteze ivez. Bianchi-Bihan 24 Gou 2010 da 23:39 (UTC)[respont]\n"a zo" zo ul leonekadur distaolet gant un toullad mat a skrivagnerien hag a wikipedourien. Bianchi-Bihan 25 Gou 2010 da 00:11 (UTC)[respont]\nWar-zu zo implijet gant Lan Inizan ha Gabriel Milin evel-just. Bianchi-Bihan 25 Gou 2010 da 00:41 (UTC)[respont]\nKemmadur d/z[kemmañ ar vammenn]\nLabour reizhañ mat a rez, met kavout a ra din e vezez techet a-wechoùigoù da vont un tammig bihan re bell evel gant ar verb dont. []. Me ne ran ket ar c'hemmadur-se gwech ebet, ha ma teuje c'hoant dit da lakaat ar c'hemmadur-se e pep lec'h (evel a seblant, met n'ouzon ket da betra) ez po un tammig bihan a labour hag a c'hallfe bezañ implijet ken brav e-barzh sevel pennadoù talvoudus. Bianchi-Bihan 25 Gou 2010 da 18:46 (UTC)[respont]\nHa genidig eus Bro-Dreger out marteze ? Paris-Brest 25 Gou 2010 da 22:18 (UTC)[respont]\nSell mat hag e weli ne oa ket Tregeriz na Lan Inizan na Gabriel Milin. Bianchi-Bihan 25 Gou 2010 da 22:34 (UTC)[respont]\nYezhoniezh zizalc'h a zo fentus. Kentañ skouer a gemmadur d/z goude z(h) em buhez. Pa soñjan, Breiz Dishual, a vije ret lakaat Breiz Zishual ivez? Bianchi-Bihan 25 Gou 2010 da 23:08 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Implijer:Paris-Brest&oldid=776581 »\nKemmoù diwezhañ degaset d'ar bajenn-mañ d'an 25 Gou 2010, da 23:11.


ober e soñj - Wikeriadur\nober e soñj\nSavet diwar ar verb ober, ar ger-perc'hennañ e hag an anv-kadarn soñj.\nober e soñj /Distagadur ?/\nBezañ mennet, divizout, kemer un diviz; ober e venoz (raloc'h):\nN'em eus ket graet ma soñj c'hoazh. — (Jules Gros, Le trésor du breton parlé Deuxième Partie, 1970, p. 481.)\nGraet mat eo ma soñj ; Yann ha me a ya da gaozeal war se, hag an traoù tout en em dreso, sur on. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 94.)\nOber a rin va soñj dizale, p’am bo bet amzer da bouezañ ha da zibouezañ hoc’h alioù. — (Ivon Krog, Eur Zac'had Marvailhou, Buhez Breiz, Kemper, 1924, p. 22.)\nFiñval a reas e zivskouarn hir, diaes dezhañ ober e soñj, etre paouez hag ober. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 181.)\n– Graet eo ma soñj, anvet e vo Norberzh, eme Hagrid, o sellout ouzh an aerouant, ... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 243.)\nDilavar e chomas Harry ha Hermione. Gortoz a raent Ron da ober e soñj. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 290.)\nD'ober da soñj 'vit se, setu peder elfenn : ... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 293.)\nOber e soñj da ober un dra bennak : bezañ mennet da ober un dra bennak, divizout ober un dra bennak.\nAn de war-lerc'h, beure mad, Per a oa war vale, grêt mad e zonj gantan da heuilh e vreur-kaer dre gement lec'h ma 'c'h aje. — (Erwan ar Moal, Pipi Gonto, Kemper, 1925, p. 48.)\nErwanig, eñ, d’ar c’houlz-se, o welet an noz o vont bremaik da gouezhañ war e c’horre, a reas e soñj da vont da glask goudor en un tu bennak. — (Ivon Krog, Eur Zac'had Marvailhou, Buhez Breiz, Kemper, 1924, p. 50-51.)\nGraet hon eus ar soñj da ampellañ deiz an eured. — (Yeun ar Gow, Geriou brezonek beo nebeut anavezet gant ar skrivagnerien, e-barzh SAV, niv. 18, Goañv 1941, p. 68.)\nHogen ne oa ket gouest an naer da fichal gant he c’hofad, ha Yeunig ar Gow, disaouzanet, a reas ar soñj d’he lazhañ. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 26.)\nober ar soñj ober un dra (hep da, ral)\nGraet en doa e soñj mont, en endervezh-se, da di Youenn ar Merdi a oa distroet d'ar gêr diouzh a Bariz. — (Goulc'han Kervella, Brezel ar Rigadell, Al Liamm, 1994, p. 34.)\ngalleg : prendre sa décision (fr) , se décider (fr)\ngalleg : prendre la décision de faire quelque chose (fr) , se décider à faire quelque chose (fr)\nAdtapet diwar « https://br.wiktionary.org/w/index.php?title=ober_e_soñj&oldid=309472 »\nKemmoù diwezhañ degaset d'ar bajenn-mañ d'an 6 Gen 2021, da 08:11.


James Harden-Hickey (1854 e San Francisco - 1898 El Paso) a oa ur Stadunanad, skrivagner gallek ha saoznek, hag emanvet Priñs Trinidad.\nGanet e oa e 1854 e San Francisco. Stadunanad e oa e dad, ha gall e vamm. Dre ma oa feuls kêr San Francisco en amzer-se, gant ar glaskerien aour, e voe kaset da Bariz d'ober e studi. Eno e voe trellet gant pompadoù lez ha galloud Napoleon III. Skoliet e voe gant ar Jezuisted e Belgia. Studier e voe en Alamagn e Leipzig. Mont a reas da skol c'hall ofisourien Saint-Cyr, da 19 vloaz, hag e 1875 e teuas e-maez anezhi gant notennoù mat-kenañ. Ur pennadig goude e varvas e dad. Tri bloaz war-lerc'h e timezas dar gontez Saint-Pery ha daou vugel o doe. Galleg eus ar c'hentañ a gomze, klezeiata mat a rae, ha stag e oa da skrivañ romantoù.\nEn Euthanasia: The Aesthetics of Suicide, e tifenne an emlazh. Eus ar gomz ez eas d'an ober, d'an 9 a viz C'hwevrer 1898, en ul leti en El Paso, ma kemeras morfin a-leizh goude leuskel ul lizher d'e wreg.\nembannet e voe ar romantoù-maén dindan an anv Saint Patrice:\nUn Amour Vendéen\nMémoires d'un Gommeux\nAdtapet diwar « https://br.wikipedia.org/w/index.php?title=James_Harden-Hickey&oldid=1818780 »\nDernière modification le 7 Gen 2019, à 22:40\nKemmoù diwezhañ degaset d'ar bajenn-mañ d'an 7 Gen 2019, da 22:40.


online gant breakdown, GANT Nederdelar Byxor Kostymbyxor r1. hopsack smarty pants NAVY ,online gant rule, gant reading oracle shopping guide\nHem >> GANT >> MÄN Nederdelar >> Byxor >> GANT Nederdelar Byxor Kostymbyxor r1. hopsack smarty pants NAVY ,online gant rule,gant tröjor rea,Special Counter\nGANT Nederdelar Byxor Kostymbyxor r1. hopsack smarty pants NAVY ,online gant rule,gant tröjor rea,Special Counter\nArtikelnr: GANT 002691\ngant stickad GANT MÄN Nederdelar Byxor ,GANT Nederdelar Byxor Kostymbyxor r1. hopsack smarty pants NAVY ,online gant rule gant skor new haven,rabatt\nSEK243.43 SEK121.71Spara:50% mindre


Le Télégramme - Yaëlle ar Mouel. Kazetennerez war an talbenn !\nYaëlle ar Mouel. Kazetennerez war an talbenn !\nA bep seurt traoù a vez graet gant Yaëlle evit kavout brezhonegerien evit keleier radioioù ar vro.\nE ti ar c'hevredigezhioù, war vord ar stêr Blavezh e Pondi, emañ staliet Radio Bro Gwened. Foto Jil Penneg\n�� Kavet 'meud labour doc'htu » a lavar Yaëlle ar Mouel. Ar plac'h eus Pondi, 28 vloaz, a oa bet graet he studioù war micherioù ar c'helaouiñ hag ar c'hehentiñ. Ha goude ur stummadur war ar brezhoneg gant Stumdi en Aradon e oa bet implijet evel kazetennerez gant ar gevredigezh « Brudañ ha Skignañ » evit sevel keleier evit Radio Bro Gwened. Tri c'hazetenner all a ra keleier e radioioù all : Katell Uguen e Radio Kerne, Erwan Blanchard en Arvorig FM, Tudual Karluer e Radio Kreiz-Breizh. Eskemmet e vez abadennoù ha keleier etre radioioù ar rouedad. Pal ar radioioù-se eo « reiñ ar gaoz d'ar vrezhonegerien », daoust ma ya en-dro Radio Bro Gwened en div yezh, « met muioc'h a dud zo implijet evit ober abadennoù e brezhoneg », pevar den e brezhoneg ha tri e galleg tamm pe damm.\nN'eo ket aes atav kavout brezhonegerien, a lavar Yaëlle. Hag al labour klask zo ur gwir labour ! « Ne oa ket aes e penn kentañ pa n'anavezen ket an dud ». Bremañ eo disheñvel. Abaoe seizh vloaz e ra Yaëlle ar vicher kazetennerez. Memes tra : « Mat eo kavout tud nevez bepred ». He zachenn labour zo war Bro-Gwened. Ledan a-walc'h ! Hag a-wechoù e c'hell mont betek Loudieg (Bro C'hallo) pe Gourin (Kerne). N'eo ket poltredoù tud a vez graet gant Yaëlle. An dud a vez aterset ganti zo tud liammet gant ar pezh a c'hoarvez, gant keleier darvoudoù ar mare er vro. Hag alies e vez disheñvel ar sell e brezhoneg hag e galleg... Hag e c'hoarvez gant Yaëlle ober traoù dre he micher, traoù n'he dije ket morse soñjet ober, evel mont da welet ur c'hrogad (match) rugbi. Evit kib ar bed rugbi ar re dindan ugent vlez e Gwened e miz Even, e oa bet graet daou bennad-kaoz ganti gant ur paotr ag an Alre. « Memes ma n'on ket tuet d'ober sport », emezi.\nUr vicher interesant eo evit Yaëlle ar vicher kazetennerez. « Desket 'meus ur bern traoù », war tachennoù n'anaveze ket evel an ekonomiezh pe al labour-douar. Klasket e vez atav ur brezhoneger pe ur vrezhonegerez ganti a-raok mont war an dachenn kuit da chom berr. « Doareoù zo bemdez », doareoù, keleier. War-dro div wezh ar sizhun e ya Yaëlle war an dachenn. « Gouiet a ran da vintin petra emaon o vont d'ober. » Hag ur bochad tud a zeu war-eeun d'ar radio ivez. Skrivañ, frammañ an atersadennoù, kinnig ar c'heleier, klask tud, atersiñ. Setu an holl draoù a vez graet ganti bemdez. Hag estreget al labour eo deskiñ kanañ a blij da Yaëlle, e skol ar sonerezh e Pondi gant Véronique Bourjot zo er strollad Loeroù Ruz. Treujenn-gaol a vez desket ganti ivez. Ober a ra war-dro he legumaj er jardin ha c'hoariva a ra gant ar strollad C'hoarivari e Langedig.\nwww.radiobreizh.net[TIT-NOTE_B]Lexique[/TIT-NOTE_B]Atersiñ : interviewer.Eskemm : échanger.Kazetenner (ez) : journaliste.Kehentiñ : communication.Kelaouiñ : informer.Keleier : informations.Talbenn : front.\nBrudan ha Skignan\nskol sonerezh Pondi


Journal de Renaud Camus, dimanche 18 octobre 2020\ncréée le lundi 19 octobre 2020, 10 h 49\nmodifiée le dimanche 31 janvier 2021, 23 h 33Plieux, dimanche 18 octobre 2020, minuit et demi. Nous fûmes aux Cèdres, cette après-midi — montrer des lieux aimés à des visiteurs qui ne ~~~~ ~~~~~~~~~~~~ ~~~~ ~~~~~~~ ~~~ ~~~~~~ ~~~’~~~ ~~ ~~’~~~~, ~~~~~ ~~~ ~~~ ~~~~~~~~~~ ~~~ regard, restitue de ~~’~~~~~~~ ~~ ~~~ ~~~~~~~~~~ ~~’~~~~~. ~~~ ~~~ ~~~~~~~~~ ~~~-~~~~ ~~~~ ~~~ ~~~~~~~~, ~~~ ~~~~~~ ~~~~~ ~~~~ ~~~~~~~ : ~~~ ~~~~~~~~~~~~ ~~~~~~~~~~ ~~~ ~~’~~~~~~ ~~~~~ ~~~ ~~~ ~~~~~~~, à grand bruit ~~~~ ~~~~ ~~~~~~~~~. ~~~~~ ~~~~~~~~-~~~~~~ ~~~~~~~ ~~’~~~~~~ ~~~~~, ~~ ~~~ ~~~~~~, ~~~~ ~~~ ~~~~~~~~~ ~~~ ~~~~~~~ ~~~~~~ ~~~~~~ ~~~ ~~~~-~~~~~~~~~ ~~~~~~~ ~~~~~~~~~~ ~~~ ~~~~, ~~~~~~~~~~~~~~ ~~ ~~~ qu’on pourrait croire, ~~~ ~~~~~~~-~~~ ~~~~~~ ~~~ ~~~~~~~ ~~~~~~~ ~~~~ ~~~~~~~~~ — ~~~ ~~~~~~~ ~~~~~~~ ~~~~~~ ~~~~ ~~~~~~, ~~~ ~~~~~~~~, ~~~~ ~~~~~~~~. ~~~~~~~, ~~~ ~~~~~~~, ~~~ ~~~~~~~~, ~~~ ~~~~~~~~, ~~~~ commande aux Cèdres, ~~’~~~~ ~~~~ ~~~~~~~~~ ~~~ ~~~~~~~~, ~~~~~ ~~~~ ~~~~~~~~~~ ~~~~~~~~ ~~~ ~~~~~~~~~ ~~~~~~~~~~ ~~~~~~~ ~~~~~ ~~~~~~~~~~ ~~~ ~~~~ ~~’~~~~~~~~~ ~~~~ ~~~~~~ ~~~~~~~. ~~~~~ ~~~~~ ~~~~~~~~ ~~~ ~~~~ ~~~~~, à sa grande ~~~~~~~ ! ~~~ ~~~~~~ ~~~~~ ~~~~~~~ ~~~~~~~~’~~~~, ~~~~~ ~~~ ~~~~~~~~~ ~~~~~~~~~~~~ : ~~~ ~~’~~~~ ~~~~ ~~~ ~~~~~~~~~. ~~~ ~~~~ ~~~~~ ~~~~~ ~~~~~~ ~~~ ~~~~. ~~~~~ ~~~’~~~ ~~~~~~~ avoir de splendeur ~~~ ~~~ ~~~~~~, ~~~ ~~~~~~ ~~~’~~~ ~~ ~~~~~~~~ ~~~~ ~~~ ~~~~, ~~~~~ ~~~~~~, ~~~ ~~~’~~~ ~~’~~~~~~~~ ~~~~~ ~~~ ~~~~~~~ ~~~~~~~ ~~~ ~~~~~ ~~~ ~~~~~~ ~~~~~~ ~~~ ~~, entre les cèdres ! ~~~ ~~~~~~~~ ~~~ ~~~~ ~~~~~~~ ~~~~~ ~~ ~~~~~~~~ ~~~~~ ~~~~~~~~, ~~~~~~~~~ ~~~~~~~~~ ~~~~~~~~ ~~~~~~ ~~~~~~~~ ~~~~~~~~~~~, ~~~ ~~~~~ ~~’~~~ ~~~~~~~~~ ~~ ~~’~~~~~~, ~~~~~.\nLe ~~~~~~~-~~~~~~ ~~’~~~~~~ ~~~~~~~~ au sein de ~~~ ~~~~~~~~~~~, ~~~~~ ~~~ ~~~~~~ ~~~~, ~~~ ~~~ ~~~~~~~~~~ ~~~ ~~~ ~~~~~. ~~~ ~~’~~~~~~~~~ ~~’~~~~~~ ~~~~~~~~, ~~~~~ ~~~~ ~~~~~~ ~~~~~~~~, ~~~~~~~~ ~~~ ~~~~~ ~~~ ~~~ ~~~~~, ~~ l’hôpital. On renonce ~~ ~~~~~~~~~~~, ~~ ~~~ ~~~~~~~~~, ~~~~~ ~~~~~ ~~~~~~~ ~~ ~~~~~~~~~, ~~ ~~~~~~~~~~, ~~ ~~~~~, ~~ ~~~ ~~~~~~ ~~~~ ~~~~~ ~~~~~~~ ~~~ ~~~~~~~~ ~~~~~~ ~~~~ ~~~~~~~~~~ ~~~ ~~~~ homme, telle strophe ~~~ ~~~~ ~~~~~~~~, ~~~~~~ ~~~~~~ ~~~ ~~~~ ~~~~~~ ~~~~ ~~~ ~~~~~~, ~~~~ ~~~~~~~~ ~~~~ ~~~~~~~~~ ~~~ ~~~~ ~~~~~~~~~~ ~~~ ~~~~~~~~. ~~~~~ ~~~~~ ~~~~ ~~~ ~~~~~~~ ~~~ ~~~~ durant, et on ~~’~~ ~~~~~ ~~~ ~~~~~~ ~~~ ~~~~~ ~~’~~~~~~ ~~~ ~~~ ~~~~~~. ~~~ ~~~~ ~~~~~ ~~~~~, ~~~ ~~~~~ ~~ ~~~~~ ~~~~ ? ~~~~~ ~~’~~~~~~~~~, ~~~~~ ~~~~ ~~~~~~~~~ ~~~~~~~~~~~~~ ~~~~~~~~~~~. ~~~ voit cela du ~~~~~~ ~~~ ~~~~ ~~’~~~ ~~~~~, ~~~ ~~’~~~ ~~~~~, ~~’~~~~ ~~~~~~~~, ~~~~ ~~~~ ~~~~~~ ~~~~~~ ~~~~~~~ ~~~~~ ~~~~~, ~~~~~~ ~~~~~~~~~~~~~~ ~~~ ~~~~~~. ~~ ~~~~~~~~~ ~~~ ~~~~~~~~~, ~~~~ ~~’~~~~~~~~~~~~~ pas, à Loubeyrat ! ~~~’~~~~-~~~ ~~~~ ~~~~~ ~~~~~ ~~~~~ ~~~~~~, ~~~’~~~ ~~~ ~~~~~~ ~~~~~ ? ~~~ ~~~~~~~ ~~~~~ ~~~ ~~~~, ~~~ ~~~~~~ ~~~~~~. ~~~~~~ ~~ ~~~~~~~~~~~, ~~~ ~~~~~~~~~~~ ~~~~~ ~~~ ~~~~ ~~~~~~~~~~~ est perdue. On ~~~~~~~~~~ ~~~ ~~~~~~~~, ~~~~ ~~~~~~ ~~~~ ~~~~~~-~~~~~~~ ~~~~~~~~, ~~~~ ~~~~~~~ ~~~ ~~~~~~ ~~’~~~ ~~~~~~. ~~~ ~~’~~ ~~ ~~~~~ d’eau.\nComment ~~~~~ ? ~~~~ ~~~~~ ~~~~~~ ~~~~~ ? ~~~~~ ~~~ ~~~~~ de bonnes, vous…\nvoir l’entrée du dimanche 18 octobre 2020 et ses 13 images dans Le Jour ni l’Heure


Ar en devotion d’er Uériès - Wikimammenn\nAr en devotion d’er Uériès\n1831 (p. 172-174)\n◄ Ar er sourci de héli er Règl Ar en devotion d’er Uériès Consécration d’er Uériès ►\nAr en Devotion d’er Uériès Vari.\nCONSIDÉRET é teliet hou pout un devotion particuliér én hinour d’er Uériès glorius Vari, a balamort ma quemér en Eutru Doué plijadur én hinour e rantér dehi. Er Speret-Santel e assur demb ér scritur sacret penaus hinour er vam e zou hinour hé mab, hac hinour er mab e zou hinour é vam.\nN’en doh quet cathaliq ma ne gredet é vérit er Uériés Vari bout mui hinouret eit en ol Sænt hac Ælet ansambl. Hun Salvér, én ær ag é varhue, en dès hi recommandet demb, doh hé recommandein de sant Yehan en Abostol. Chetui hou mam, e m’ean dehou, ha hui moéz, chetui hou mab, e m’ean dehi, én ur ziscoein sant Yehan guet ur sel a dristé. Queméramb er honzeu-zé eit omb : ur merche a salvedigueah é bout dévot d’er Uériés.\n2.° En devotion d’er Uériés e zou volanté guerh ha dalhabl d’hé chervigein. Ur merche é en hun nès devotion d’er Uériés, a pe gueméramb plijadur doh hé mêlein hac é cleuet er ré-ral doh er gobér ; a pe hinouramb hé limageu, hé ilisieu, ha memb hé hanhue beniguet, a pe gredamb é ma hemb cesse é oulen guét Doué en ol græceu hun nès dobér ; hac é teliamb gout grat d’er garanté hé dès dohemb, a pe ra Doué ur græce benac demb, a pe glasquamb secour guet-hi én hun ol dobérieu, a pé gonsacramb dehi er péh ma homb, er péh hon nès, er péh e ramb, guet un desir bras ma tennou quement tra e rehemb durand hun buhé, quettan de hloër en Eutru Doué hac arlerh d’hinour er Uériés.\n3.° Er moyant de gonservein ha de gresquein én hun halon en devotion d’er Uériés beniguet, e zou en dout én hun hambr hé limage, hac hé saludein, d’er bihannan guet ur sel carantéus, quement gùéh ma sortiamb ha ma antréamb ; hum laquat én ur verdiah benac én hé hinour, pé ahoél laret bamdé ur beden-benac d’hé hinourein ha d’hé suppliein ; yunein pé rein en alézon d'er sadorn én hé hinour ; n’antreprenein jamæs nitra a gonséquance hemb goulen hé assistance, accouragein hac anflammein ol er bed d’hé chervigein ha d’hé hârein ; dihuen hé hinour doh en ol hac énep d’en ol.\nAnfin quemér scùir doh hé vertuyeu a guement ma homb capabl. Mem berdér, emé sant Bonavantur, mar fal deoh pligein d’er Uériés glorius Vari, queméret scùir doh hé doustér, doh hé humilité ha doh hé furtæt, rac a vihannoh ne hoès quet ur gùir devotion.\nAdtapet diwar « https://br.wikisource.org/w/index.php?title=Ar_en_devotion_d’er_Uériès&oldid=80988 »\nKemmoù diwezhañ degaset d'ar bajenn-mañ d'an 24 Kzu 2015, da 13:57.


Trede quevren - Ar c’henta Chabistr varnuguent - Wikimammenn\nTrede quevren - Ar c’henta Chabistr varnuguent\nYouen-Yan-Lois Derrien, 1779-1792 (?) (p. 259-264)\n◄ An uguentvet Chabistr. Var an diffaranç a so etre ar guir vignonaichou hac ar re vean Ar c’henta Chabistr varnuguent. Avisou ha remejou a enep ar goall vignonaichou An eil Chab. varnuguent. Avisou-all c’hoaz var ar sujet eus ar vignonaich ►\nAvisou ha Remejou a enep ar goual vignounaichou.\nHOguen pe seurt remejou da implija enep an nôeanç hac ar gruguel-se a garanteziou foll, a amourousdet hac a impurete ? Evel ma ho pezo an disterra santimant anezo, troït neuse-souden ar c’hostez-all, ha gant un detestation hac un horrol absolut ouz ar vanite-se, redit da Groas hor Salver ha quemerit e Gurunen-spern evit e lacat en-dro d’ho calon evit na dostaï quet al lern munut-se outi. Liquit evez mad na zeuach da ober nep seurt composition ouz an adversour-se. Na livirit quet : me er selaouo, mæs ne rin netra eus ar pez a lavaro din ; me a bresto dezàn va scouarn, hoguen va c’halon a revusin ountàn. O va Philotee, abalamour da Zoue, bezit rust ha distac en occasionou-se : ar galon hac ar scouarn en em gleo an eil ouz e-ben. Hac evel ma zeo impossibl arreti ur rivier pehini e deveus quemeret e lanç da zisquen divar ur menez, evelse ivez ez eo difficil bras na guezze souden an amourousdet er galon an-dal ma vez couezet er scouarn. Ar guevr, eme Alcmeon, a denn o alan dre o diou-scouarn ha non pas dre o difron ; Aristot cousgoude a lavar ar c’hontrol. Ne oun quet pehini anezo a lavar guir, mæs gouzout a ràn ervat penaus hor c’halon a denn e alan dre an diou-scouarn dre voyen pere e receo ar songesonou hac ar santimanchou eus ar re-all. Bezomp sourcius eta da ziouall hon diou-scouarn diouz an ear eus ar c’homsou sot, rac anes e ve neuse-souden ampoesonet hor c’halon ganto. Na selaouit nep seurt proposition a amourousdet pe var zigarez bennâc e c’halle beza. En occasion-mâ eo ne deus danger ebet evit beza incivil ha rustic.\nHo pêt memor hoc’h eus gouestlet ho calon da Zoue, hac ez e sacrifiet ho carantez dezàn. Ur sacrileich ve’ta lamet an disterra brusunen anezi digantàn, quent-se sacrifiit-hi adarre dezàn gant mil resolution ha mil brotestation ; hac oc’h en em zerc’hell er resolutionou-se evel ur c’haro en e gre, goulennit sicour ouz Doue : ho sicour a raï, hac e garantez a guemero hoc’h hini en e frotection, evit n’ho pezo quen carantez nemet evintàn. Mar douc’h attrapet e rouejou ar garanteziou foll-se, o va Doue, peguen difficil vezo dec’hu en em zilivra diouto ! en em liquit dirac e Vajeste divin, anavezit en e bresanç peguer miserabl ouc’h, ha peguemenr eo ar sempladurez hac ar vanite ac’hanoc’h, ha goudese gant ar brassa effort a galon pehini a vezo possibl deoc’h, detestit ar garanteziou fall-se pere hoc’h eus cõmancet, renoncit d’ar brotestationou vean ha d’ar bromessaou sot a so bet entrezoc’h, ha gant ur volontez vras hac absolut distaguit ho calon diouto, hac en em resolvit da viret na zeuot jamæs mui d’en em angagi er follenteziou hac en antretienou-se a garantez.\nMa c’hallac’h pellaat diouz an objet, me lavar, diouz an hini pehini eo ar but eus ho carantez sot, e c’happrouven cals an dra-se : rac evel ar re pere a so bet flemmet gant an aëret pe ganr ar serpant, ne ellont quet eas en em yac’haat e presanç ar re pere a so bet ivez flemmet a veich-all ec’his-do ; dememes difficil bras vezo da nep so flēmet gant ar garantez foll-se, en em yac’haat diouthi en dra vezo tost d’an hini a vezo blecet ive gant ar memes flem. Ar chenchamanr a blaç a servich cals meurbet evit appæsi an ardeur hac an inquietud quen eus ar boan quen eus ar garantez. An den yaouanc, peveus a hini e coms Sant Ambroas en eil lêvr eus ar Binigen, goude ma en devoa grêt ur veach hir, a zistroas d’ar guear dilivret antieramãt diouz ar garanteziou foll pere en devoa bet ha chenchet en hevelep-fæçon, ma c’heureu ar respont-ma d’an amourouses sot pe ouz hini en devoa bet attaich a ziaguent, ha pehini oc’h e rancontr goude ma oa distro, a c’houlennas ountàn, pa vele ne rea man anezi, ha n’em enevit-hu quet, emezi ? me eo an hini ma oan quent. Ya-da, emezàn, hoguen-me ne doun mui an hini ma oan quent : o veza bet en em absantet hac en em belleat oue e teuas ar chenchamant eürus-mâ ennàn. Ha Sant Augustin a ro da entent penaus, evit soulagi ar c’heuz en devoue da varo e vignon en em dennas eus ar guear a Dagaste hac e zeas da Gartage.\nMæs nep na ell quet pellaat, petra a dle-èn da ober ? ret eo absolumant e teue da retranchi pep conversation particulier, peb antretien secret, peb sell douç, peb musc’hoarz, ha generalamant pep seurt communicationou ha familiariteou, pere a ell mezur an tan flerius ha moguedus-se a garanrez foll, pe da vuia oll mar de necesser e comse un den ouz nep ma en deveus an attaich fall-se, ne renq e ober nemet evit discleria e ber gomsou hardimant ha dic’hrecet an divorç hac ar separation en deveus protestet evit mad. Creha ma c’hallàn e crian ouz nep piou bennâc a so couezet e gripedou an amourousdet-mâ, taillit, trouc’hit, torrit ha diframmit, ne ranquer quet en em amusi da zic’hriat ar vignounaichou foll-se, o fresa hac o difframma eo a ranquer ; ne dleer quet en em arreti da ziscoulma an union eus ar garanrez sot-se, e zerri hac e zrouc’ha eo a ranquer, hac endeun al laçou pe al liamou anezi ne delont netra. Ne deus gard da venagi na da espern netra evit ur garanrez pehini a so quer control da garantez Doue.\nHoguen c’hui a lavaro, goude ma em bezo torret evelse ar chadennou eus an esclavaich iffam-se, e resto c’hoaz ur santimant bennâc a guemense gueneèn, ar mercou hac ar roudou eus ar chadennou impur-se a choumo c’hoaz imprimet em zreid, da lavaret eo em affectionou. Ne raint quet, Philotee, mar hoc’h eus concevet en ho calon quement a gassoni hac a zetestation ouz an droug-se evel a verit. Rac mar en detestit evelse, ne viot importunet mui gant quen mouvamant na gant quen santimant nemet gant ur mouvamant hac ur santimant a horrol ouz ar garantez iffam-se hac ouz quement a zepand diouti, hac e choumot exant diouz peb affection fall evit an objet pehini hoc’h eus abandonet, hep caout quen affection nemet an hini eus a ur garantez pur meurbet evit Doue. Hoguen mar rest c’hoaz ur goual inclination bennâc gueneoc’h dre n’hoc’h eus nemet ur regret imparfet, procurit evit hoc’h ene ur solitud mental hervez ar pez am eus desquet deoc’h aziaguent, hac en em retirit enni muia ma ellot, ha dre mil effort a speret ha mil-all renoncit d’hoch oll inclinationou ha disaoueit-ii eus hoc’h oll nerz ; lennit muguet an ordinal e lêvriou santel, iit da gofes liessoc’h eguet custum, ha da gommunia ; conferit naïfamant hac humblamant gant ho Tirecteur, mar gu’illit, pe da viana gant un ene prudant ha fidel, e quenver ar suggestionou hac an dentationou a erruo gueneoc’h evit ar sujet-se ; ha na zouetit quet na viot dilivret gant Doue diouz hoc’h oll bassionou, nemet e continuot fidelamant en exerciçou-se.\nMæs, eme viot-hu, ha ne ve quet un ingrateri terri quen distac-se ur vignounaich hac ur garantez cre ? O Philotee, peguen eürus eo an ingrateri pehini hon rent agreabl da Zoue ! Non certenamant, ne vezo quet un ingrateri mæs ur c’hraç vezo a reot en andret nep ma ema ar garantez hac ar vignounaich-se etre c’hui hac èn ; rac o terri ho chadennou e torrot e re, pa oant commun entrezoc’h : ha peguement bennâc na lacaë quet a evez neuse ouz ar mad-se a rit evintâ pe eviti, en anavezo prest goudese hac e cano gueneoc’h evit action a c’hraç : « O va Doue, c’hui hoc’h eus torret va liamou, me a sacrifio deoc’h an hostif a veuleudi, hac a invoco hoc’h hano santel. »\nAdtapet diwar « https://br.wikisource.org/w/index.php?title=Trede_quevren_-_Ar_c’henta_Chabistr_varnuguent&oldid=127661 »\nKemmoù diwezhañ degaset d'ar bajenn-mañ d'an 9 Eos 2018, da 14:00.


Enez Sezon - Wikipedia\nKreñvlec'h Sezon, e 2015\nSezon pe Enez Sezon (distaget Sezoun, Chezoun, Chehoun er vro) zo un enezenn didud e kumun Landeda, e genoù an Aber-Ac'h. Warni ez eus ur c’hreñvlec'h a oa bet savet gant Vauban e 1694. En amzer-se e veze graet kalzik a genwerzh dre borzh bihan an Aber-Ac’h. Evit difenn ar porzh e oa bet divizet gant Vauban ober labourioù a voe kaset da benn buan etre 1694 ha 1695. Kabitendi an Aber-Ac’h a voe staliet er c’hreñvlec’h, gant un toullad soudarded ha kanolioù. Betek an XIXvet kantved e voe pouezus ar c’hreñvlec’h evit difenn al lodenn-se eus an aod. Dilezet e voe e 1889. Adimplijet e voe e-pad an Eil brezel-bed, gant an Alamaned, a savas bunker-ioù war mogerioù ar c’hreñvlec’h. A-hervez e oa ur c’hreñvlec’h war an enezenn en Henamzer dija, da vare ar Gelted.\n« Fort Cézon à la fin du XVIIIème siècle » war Wiki Brest\nDossiers de l’inventaire du patrimoine Ile Cézon, Landéda, Fort\nAssociation Cézon (fr)\nAdtapet diwar « https://br.wikipedia.org/w/index.php?title=Enez_Sezon&oldid=1889479 »\nKemmoù diwezhañ degaset d'ar bajenn-mañ d'an 7 Kzu 2020, da 16:26.


AN DRIVLIADELOURIEN DIWEZHAÑ AMZER AN NESTED - Mirdi an arzoù-kaer e Kemper\nAze emaoc’h : Degemer Diskouezadegoù Diskouezadegoù tremenet AN DRIVLIADELOURIEN DIWEZHAÑ AMZER AN NESTED\nDISKOUEZADEG EUS AN 21 A VIZ MEZHEVEN\nD’AN 29 A VIZ GWENGOLO 2019\nEn hañv-mañ, kemerit tro eus ar c’hinnig espar gant Mirdi breizhek an departamant ha Mirdi an Arzoù-Kaer e Kemper : gant ur bilhed hepken e c’halloc’h gwelet o dastumadoù-pad dibar hag an diskouezadeg dibad ingalet en daou lec’h.\nAN DRIVLIADELOURIEN DIWEZHAÑ :\nAMZER AN NESTED\nGouestlet eo an diskouezadeg-mañ da arzourien Kevredigezh Nevez al Livourien hag ar Gizellerien, ar vreuriezh arzel brudetañ a ziskouez diouzh ar gwellañ ar Belle Epoque hag ar mare etre an daou vrezel. Eus 1895 da 1939 e oant plijet d’an holl dud ha d’an holl urutellerien, ha bet e oa o oberennoù en holl diskouezadegoù etrebroadel bras. Klask a raent taolennañ an traoù, ar maeziadoù hag ar boudoù e-ser lezel an dud da zivinout ar pezh a oa don ha kevrinus enno. An holl izili eus ar gevredigezh-se a oa sot gant an nested, an taolennoù familh, hag ar garantez evit an natur. Alies e oa bet graet an “Drivliadelourien Diwezhañ” anezho. An diskouezadeg eo an hini gentañ e Frañs a ro da welet pouez al luskad-se en istor an Arz. Enni ez eus div lodenn a gloka an eil eben ha ne c’haller ket dispartiañ, ingalet etre Mirdi breizhek an departamant ha Mirdi an Arzoù-Kaer. Er Mirdi breizhek e vo gwelet gant ar vizitourien labour arzourien dedennet da vat gant Breizh\nravadurioù ha tresadennoù).\nE mirdi an arzoù-kaer, dindan baeroniezh Rodin, e tispennoc’h roudoù livourien an nested. Gant ar re-se e veze doujet gwirionez an neuzioù, ha dalc’het talvoudoù an arz europat a-viskoazh, prederiet ma oant gant ar c’hounañ, ar psikologiezh hag an imbroud-spered.\nA-ziwar-lerc’h rummad ar simbolourien e oa an arzourien-se, ha disheñvel e oa o stiloù. An holl anezho o doa alanet ar memes aer, dreist-holl hini an drivliadelouriezh. Boemet e vioc’h gant taolennoù meur eus ar c’hêrioù hag ar maezioù, hag ivez gant un hollad poltredoù a’r gwellañ.\nSavet eo an diskouezadeg-mañ asambles gant Mirdi Breizhek an Departamant, ar Singer Laren (Izelvroioù) ha Palez ar Gouloù en Evian.\nE servij an istor, alegoriennoù ha faltaziennoù\nGallout a rafed soñjal e oa bet lezet al livadurioù istor hag ar c’henaozadurioù bras-divent a-gostez gant ar remziad livourien-se a oa tomm ouzh an nesaelouriezh. Tamm ebet avat ha, dindan levezon Puvis de Chavannes hag an Trede Republik dedennet gant ar c’hinkladurioù-moger foran e oa bet dreist lod eus hon arzourien war an dachenn-se. Unan eus ar re zonezonetañ, Henri Martin, en doa respontet da galz a c’houlennoù evit ijinañ kinkladurioù ma weler pegen barrek eo da daolenniñ alegoriennoù. Eus Marsilha da Dolosa en ur dremen dre gCaors (Cahors) al labourioù war ar maez pe al labourioù er c’hêrioù a vez lakaet war wel gant e varroù-livañ ha a vez kaeraet gantañ. Ha ken lemm all e vez e arz pa vez anv da daolenniñ ur meizad difetis evel ar justis, un taolennadur hollgaer eus ur meizad hollvedel. Arzourien all, evel Aman-Jean, Carrière, Besnard pe Desvallières, o doa pleustret a-zevri, gant eurvad, war ar c’hinkladurioù bras hag evit ober livadurioù istor. Al livour dibarañ en doare-se d’ober, koulskoude, eo Gaston La Touche. Pe e vefe o livañ an istor sakr gant ar Bugel foran pe o plediñ gant un alegorienn vojennel evel en Deroù-deiz, treuzfurmiñ a ra an temoù anavezet-se, gant e ijin diroll ha ne c’haller ket lakaat un anv dezhañ alies, e gwelioù diankoua eus ur bed marzhus.\nDegemeret e voe al livourien nesaelour eus ar « Belle Epoque », en un doare naturel, evel poltredourien a bouez bras ha moarvat e oant bet ar boltredourien psikologourien veur diwezhañ. Al livourien goshoc’h egeto, mistri an drivliadelouriezh anezho, hag a chom e-touez ar weledvaourien vrasañ eus istor al livouriezh, n’o doa ket graet kement a verzh war dachenn ken bresk an drougemell psikologel. « Skuizhus e vez an abadennoù poltrediñ, a anzave Jacques-Émile Blanche, pa ne garer ket kendivizout pe pa vezer abuzet gant an dud a zo war al lec’h. » Sevenadur bras al livourien-se a roe dudi ha faltazi d’o c’haozeadennoù, ouzhpenn-se, hag a zegase plijadur d’an abadennoù paouezadenniñ. E-ser goulenn ouzh ar patromoù fiñval en o aez, da dapout an eztaol a chomfe war al lien, e veze graet goulennoù outo war an traoù a blije dezho, d’an dud a garent, d’o santimantoù : « Tennañ ar sekred eus un ene, n’eus forzh pe hini e vefe, en em c’houlenne c’hoazh Jacques-Emile Blanche, pa selaouer ar patrom pe pa seller outañ, daoust hag-eñ n’eo ket mezvadur ar psikologour, an divezelour, evel hini al livour poltredoù ? » Hag an arzour da glozañ : « Ar pezh a c’hortozomp digant ur poltred eo ar vuhez. »\nHep tizhout sked ha fresker o diagentourien illur ez eo en arz ar gweledvaoù marteze ez eztaolas arzourien ar Gevredigezh nevez o fersonelezh eus ar gwellañ. An tresoù graet ganto e deroù o micher, hag a oa c’hoazh dindan levezon displann ha dispis an arouezouriezh, a daolenne a-walc’h un amzer lug da serr-noz pe mantellad ul loargann. Setu perak o doa miret o gweledvaoù soñjus ul lodenn hunvreoù enno hag e veze sellet outo evel « gweledvaoù santadurioù ».\nMet buan o doa strivet al livourien veajourien da zeskrivañ ha da vuhezekaat ar vuhez pemdez. Dre ma oant en hengoun o doa doujet al lañs eus an tresoù hag an talvoudegezhioù war al livioù ha tennet o doa efedoù eus enebiezh ar sklaer hag an teñval. Ur wech echu koulzad an digoradurioù, adalek an devezhioù brav kentañ, ez ae pep hini kuit en-dro war-zu e lec’h repu, da eostañ livadurioù e-pad an hañv. Goude bezañ tremenet an hañv o labourat, o liorzhañ hag o tiduiñ an amzer gant o familh, hon arzourien a adkave o buhez kantreerien kerkent ha ma errue miz Here gant e skeuliad arlivioù eus an diskar-amzer, ken brav. Kest an tresoù evit Saloñsoù an nevez-amzer a gase anezho a galon vat war-zu lec’hioù meur ar « Belle Époque » : ar Riviera, Spagn, al Lenn Maggiore, Venezia…\nMIGNONED AN NORZH, strollad Etaples\nKrouet e oa bet ar Gevredigezh nevez diwar ur vlizidigezh voutin, gant un nebeud mignoned sonn, anezho un dornadig livourien eus an norzh dreist-holl. Kreizennet e oa war ur gêriadenn besketaerien anvet Etaples, e goueled bae ar stêr Ganche er Pas-de-Calais. Eno e oa bet un drevadennad livourien tik gant an natur o vevañ adalek ar bloavezhioù 1880. Lojañ a rae an darn vrasañ anezho en ostaleri Antoine Loos, un den brokus anezhañ, a lakae livadurioù e bratikoù a-istribilh ouzh ar mogerioù, goude bezañ asantet bezañ paeet evel-se. Tud ar vro, gouestlet d’ar pesketa hepken pe dost, o doa miret o dilhad, o farlant pikardek hag o gwiskamantoù hengounel. Boaz e oant da welet an arzourien-se ha digoret o doa dezho tiez-pañsion, atalieroù ha, buan zoken, ur stal livioù.\nE-touez al livourien gentañ staliet en Etaples e oa ar Gall-hag-Amerikan Eugène Vail, buan e oa en em gavet ar Breton Henri ar Sidaner gantañ, ha chomet e oa oant eno o-daou tost d’un dek vloaz bennak. Henri Duhem, eus Douai, a oa bet o chom e-pad pell amzer en un ti e Camiers, ur gumun e-kichen. An Norvegad Frits Thaulow a chomas c’hwec’h miz er vro ha skoulmet en doa liammoù gant an holl livourien a laboure war al lec’h : « Ur vandennad arzourien yaouank ha drant, a gounae e wreg Alexandra, an darn vrasañ anezho a zeuas da vezañ mignoned deomp da viken. Dont a reas ar Flandrezad Emile Claus di ivez, ha war-dro kant arzour a zeuas d’en em staliañ da vat er vro, dreist-holl div drevadennad livourien amerikan hag aostralian.\naN ARZOURIEN DIWEZHAÑ\nBerzh o doa graet diskouezadegoù ar Gevredigezh nevez ha gant-se e voe sachet kalz a arzourien brudet daveti. Er strollad-se e veze votet an divizoù pouezusañ gant ar muianiver eus an izili. E 1902 e oa bet divizet degemer Jacques-Émile Blanche hag al « livour-denjentil » Antonio de La Gandara. Ar bloaz war-lerc’h e voe tro George Desvallières, Henry Caro-Delvaille hag Ernest Laurent ha n’en doa ket kemeret perzh e krouidigezh ar gevredigezh, abalamour ma oa broc’het ouzh Arman-Jean hep na ouife den perak, daoust m’en doa e blas da vat enni, anat eo.\nE 1906, goude trubuilhoù bras, e voe skarzhet Gabriel Mourey, pa veze rebechet dezhañ gant ul lodenn eus an izili e zoare da verañ ar gevredigezh. Neuze ez eas Auguste Rodin da brezidant. Ar strollad, a oa ennañ hiviziken Albert Besnard hag Eugène Carrière, a voe adanvet Kevredigezh al livourien hag ar gizellerien, met kenderc’hel a reas ar c’hazetennoù d’ober gant e anv orin.\nClaude Monnet, diwar goulenn start e gamaladed, a asantas e 1908, a-benn ar fin, mont ganto. Enskrivet e voe e anv diwar neuze e-touez re an izili er c’hatalogoù met, a-hervez, ne voe ket diskouezet oberennoù gant al livour kozh. An daou livour diwezhañ en em gavet gant ar Gevredigezh a oa ur poltredour amerikan, John Singer Sargent hag e 1911, ur gweledvaour a zeue eus Italia, Jean-François Raffaëlli.\nstampoÙ hag oberennoÙ war baper\nArzourien Kevredigezh nevez al livourien hag ar gizellerien, treserien dispar anezho, o doa gouezet tennañ o mad eus adsav ar stampoù e dibenn an XIXvet kantved. Dindan prezidantelezh Jean-François Raffaëlli e oa en em vodet kalz anezho e Kevredigezh an engraverezh dibar e liv a ziskoueze oberennoù er palier Georges Petit.\nMaendresadennoù dreistordinal Eugène Carrière a lakaas Gustave Geoffroy just a-walc’h da lavaret : « Ne ziskouez ket ar vuhez hed-ha-hed, met sellet a ra outi pizh-ha-kempenn. » Re Aman-Jean a reas dudi an dud. Unan eus e stampoù kentañ hag a daolenne Verlaine en doa lakaet ar barzh da lavaret : « Treset ho peus ac’hanon en ur mare sioul ordinal ». Gant ar memes arzour e kinnigomp ur rummad engravaduriuoù dre zour-kreñv ne oa ket bet diskouezet biskoazh. Berzh a reas akwatintoù Frits Thaulow ivez, kenkoulz ha re Jean-François Raffaëlli hag a lakaas Maurice Barrès da lavaret an dra-mañ : « Ijin Raffaëlli n’eo ket skeudenniñ, tresañ doareoù ar vannlev, met bezañ kizidik outo ha lakaat ac’hanomp da gompren an trivliadoù a oa ennañ ne lavaran ket. » Ne voe diskouezet monotipoù boemus Ernest Laurent d’an dud nemet pa voe gouestlet un diskouezadeg adsell d’an arzour gant mirdi an Orañjerezh goude e varv : « Bras-kenañ e voe berzh ar skeudennadurioù-se », a lavaras Henri ar Sidaner.Gant hennezh e tiskouezer ur rummad stampoù ha poltredoù treset gant ar c’hreion, m’en em eztaolas an arzour gant ur gizidigezh c’hwek. Gant e vignon Henri Duhem e vo dalc’het soñj eus un hollad dourlivadurioù ampart, un teknik hag en doa desket gant e vestr Henri Harpignies.\nKendalc’h ar c’hinnig stampoù hag oberennoù war baper en estaj kentañ, er c’habined arzoù grafek, er sal 16.\nAN IMPLIJ EUS AN TOUCHENNOÙ\nPa o yaouank Aman-Jean hag Ernest Laurent e rannent un atalier gant Georges Seurat. Pa lakaas Laurent e zaou vignon da welet an diskouezadegoù trivliadour diwezhañ e voent fromet ken-ha-ken ha da-heul en em lakajont da lenn levrioù teorikel diwar-benn al liv ha da gejañ ouzh ar c’himiour Eugène Chevreul, en doa skrivet « De la loi du contraste simultané des couleurs ». Hervez hennezh, touchennoù liv enebet war ar c’helc’h kromatek a veze kaeroc’h pa vezent lakaet kichen-ha-kichen, diwar efed ar c’hemm etrezo. Diwar kaozeadennoù ha taolioù-esae an tri livour yaouank e voe krouet ar pezh a voe anvet an divizionism. Seurat a lakae holl zanvezioù e spered reizhiadek da imbourc’hiñ an dargemmoù etre al livioù. Hogen Laurent hag Aman-Jan, hag a rae kentoc’h an traoù hep soñjal, o doa bet o-daou ur yalc’had beaj er Saloñs, a yeas da Italia hag eno e kejjont ouzh Henri Martin. Emdreiñ a reas teknik Martin goustadik neuze war-zu un darchouriezh dioutañ e-unan ha ne zouje tamm ebet an ortodoksiezh divizionour. Ken plijet e oa bet an dud gant e gasadennoù d’ar Saloñs ma voe souezhus emzalc’h gwarizius Signac, deuet da vezañ diskibl da Seurat : « laer an drivliadelourien hag an neveztrivliadelourien ! ».\nAr Sidaner, La Touche ha Claus, en o mod, a zegemeras, int ivez, teknik an divizionism ledet gant mistri an drivliadelouriezh. Gant o doare dezho da implijout an touchennoù liv avat, ne c’hallent kaout nemet ur from, un endro. Emile Claus a skrivas un deiz da Henri Duhem : « Komzet ez eus bet din un toullad bloavezhioù zo eus levr Chevreul ha n’em eus ket bet c’hoant da lenn anezhañ ; heug am eus ouzh ar sistemoù. »\nImage 1 war 11 John Singer Sargent (1856-1925) - Madame Katharine Moore, 1884 - Huile sur toile, 71.5 x 50.5 cm - Dépôt du musée d'Orsay au musée des Beaux-Arts de Rouen © RMN-Grand Palais / Martine Beck-Coppola\nImage 2 war 11 René-Xavier Prinet (1861-1946) - La plage de Cabourg, vers 1910 - Huile sur toile, 84 x 100 cm - Collection particulière © Michael Bundy\nImage 3 war 11 Jean Cocteau, Orphée à la lyre, 1960, feutre et crayons de couleur, Collection Morgane et Orphée Dermit © Adagp / Comité Jean Cocteau, Paris, 2020\nImage 4 war 11 Henri Le Sidaner (1862-1939) - Le Pont, Pont Aven, 1913 - Huile sur panneau, 24 x 25 cm - Singer Museum © Singer Laren\nImage 5 war 11 Henri Le Sidaner (1862-1939) - La Table bleue, Gerberoy, 1923 - Huile sur toile, 73 x 92 cm - Singer Laren\nImage 6 war 11 Henri Le Sidaner (1862-1939) - La Table et la maison, Gerberoy, 1935 - Huile sur toile, 73 x 60 cm - Singer Museum © Singer Laren\nImage 7 war 11 Henri Le Sidaner (1909-2007) - Petite table au pavillon, Gerberoy, 1935 - 50 x 60 cm - musée Singer Laren\nImage 8 war 11 Henri Martin (1860-1943) - Berger et ses trois muses, 1900 - Huile sur toile, 65 x 81 cm - Musée Henri Martin de Cahors © Musée Henri Martin\nImage 9 war 11 Henri Martin (1860-1943) - Jeune fille assise, vers 1904 - Huile sur toile, 96.4 x 56.5 cm -Musée des Beaux-Arts de Reims © C. Devleeschauwer\nImage 10 war 11 Edmond Aman Jean "Line et François Aman Jean", 1906 - Huile sur toile, 130 x 97 cm - Collection particulière\nImage 11 war 11 Gaston La Touche "L'Aube" - Musée d Art Moderne et Contemporain de Strasbourg © Musées de Strasbourg / Bertola


poltredet gant Léopold-Émile Reutlinger.\nLiane de Pougy (ganet d'an 2 a viz Gouere 1869 - marvet d'ar 26 a viz Kerzu 1950), a oa dañserez brudet er Folies Bergères hag unan eus koantañ plac'hed Paris en hec'h amzer.\n2 E Pariz\nGanet e oa Anne Marie Chassaigne e La Flèche, Sarthe, France, merc'h e oa da Pierre Blaise Eugène Chassaigne ha d'e wreg Aimée Lopez, ha savet e voe en ur gouent. Pa voe 16 vloaz e skampas kuit Anne-Marie gant Armand Pourpe, ofiser er verdeadurezh. Brazezet e voe neuze, ha dimeziñ a rejont.\nN'eo ket un dimeziñ evurus a voe graet. Anne-Marie a skivas en hec'h eñvorennoù e voe gwallet gant he fried da noz hec'h eured, ma vanas merket en he c'horf hag en he spered. Pan eas Armand Pourpe da Marseille abalamour d'e vicher ofiser a vor e kavas Anne-Marie ur serc'heg, (Markiz Charles de MacMahon), met kavet e voent er gwele gant ar gwaz ha tennañ a reas ar paotr war he fried. Ha hi d'ar red da Bariz en-dro, laosket ganti he mabig (a vo sturier kirri-nij Marc Pourpe) gant e dad. Hag Armand da gas ar bugel d'e dud, da Suez.\nGoude-se e krogas Anne-Marie gant micher ar c'hoariva hag ar gasterezh.\nE Pariz[kemmañ | kemmañ ar vammenn]\nGoude erruout e Pariz e kavas brud gant he labour er Folies Bergères, ma teuas da vout kourtizanez, kevezerez da "La Belle Otero". Kemer a reas anv unan eus e serc'hed, ur c'hont pe beskont de Pougy.\nAn aktourez Sarah Bernhardt, a oa bet karget da gelenn dezhi penaos c'hoari, a alias anezhi da chom prenn he beg koant p'edo war ul leurenn. He darempred lesbian gant ar skrivagnerez Natalie Clifford Barney a zo meneget en he romant Idylle Saphique, embannet war-dro 1901. E 1899, goude gwelout Liane de Pougy en un ti-dañsoù e Pariz, ez eas Barney da emginnig da di Liane, gwisket evel ur floc'h hag e kontas e oa-hi "floc'h ar garantez" kaset gant Sappho. Petra bennak ma veze un toullad mat a wazed pinvidik hag a renk uhel dalc'hmat war-lerc'h Liane da neuze e voe hoalet an dañserez gant Barney. Kontet int da vezañ maget karantez tener an eil ouzh eben a-hed o buhez.\nPoltred Liane de Pougy, poltredet gant Nadar (kartenn-bost).\nE 1920 e timezas d'ar priñs Georges Ghika, ma teuas da vout Priñsez Ghika. Ur mab he doe Liane. En em zispartiañ a reas an daou bried, hep dizimeziñ avat. Lazhet e voe he mab, aerloman er brezel-bed kentañ, ma troas Liane ouzh ar relijion. Mervel a reas e Lausanne, e Suis.\nSkritell da vrudañ abadennoù Liane de Pougy er Folies Bergères.\n(fr) L'Insaisissable, romant, dediet da Jean Lorrain, a oa mignon bras dezhi\n(fr) La Mauvaise part, romant\n(fr) Idylle saphique, Paris, 1901 (rééd. Paris, Éditions des Femmes, 1987)\n(fr) Mes Cahiers Bleus, Paris, Plon, 1977\n(en) My Blue Notebooks (Mes cahiers bleus, hec'h eñvorennoù), embannet e saozneg e 1979. ISBN 1-58542-156-1\n Poltredoù gant Antonio de La Gandara\nPennadoù-skrid diwar-benn Liane de Pougy gant Giuseppina La Delfa (it)\nFichenn db Liane de Pougy (en)\nFichenn arall db Liane de Pougy (en)\nLiane de Pougy et l'Intrépide Vide-Bouteilles (fr)\nAdtapet diwar « https://br.wikipedia.org/w/index.php?title=Liane_de_Pougy&oldid=1581572 »\nKemmoù diwezhañ degaset d'ar bajenn-mañ d'an 2 Gou 2014, da 20:42.


Mu'ammar al-Qaddafi - Wikipedia\n(Adkaset eus Kadhafi)\nMu'ammar Abu Minyar al Qadhafi pe Mouamar al-Kadafi (arabeg: معمر القذافي , treuzlizherennadur: Mu‘ammar al-Qaḏḏāfī ; treuskrivadur brezhonekaet: Mouamar al-Kadafi), anvet da gustum ar c'horonal Kadafi, a oa un den a Stad libian, bet ganet e-tro 1942 e Sirt, ha lazhet er gêr-se d'an 20 a viz Here 2011 e-skeud an emgannoù kaset war-raok gant ar gouarnamant da c'hortoz hag an Aozadur Feur-emglev Norzh-Atlantel evit tapout kêr.\nOfiser eus an arme e oa pa zeuas da vezañ de facto rener Libia goude un taol Stad, e 1969, a ziskaras ar vonarkiezh a oa an tiegezh al-Sanussi en he fenn neuze. Chom a reas e penn ar Stad e-pad 42 vloaz, ha sevel a reas e-doug an amzer-se un diktatouriezh a seller outi evel unan eus ar re galetañ er bed.\nE 1977 e adaozas ensavadurioù politikel Libia oc'h ober eus ar vro ur Jamahiriya, renet en un doare teorikel gant ur reizhiad demokratiezh eeun. Daoust ma tilezas e garg ofisiel a benn ar Stad libian, e 1979, e chomas e penn Libia gant an titl a « Heñcher dispac'h ar Jamahiriya bras arab libian poblek ha sokialour » (pe en un doare eeunoc'h « Heñcher an dispac'h » pe « « Breur heñcher »). Skrivet eo bet gantañ e oberenn al Levr Glas ma tispleg e gelennadurezh. Ingal e savas a-enep ar berbereg, ha lavaret a rae e oa ar Verbered ur vojenn bet degaset gant trevadennourien Europa. Berz a lakas war ar berbereg en e vro.\nWar an dachenn etrebroadel e tifenne an hollarabouriezh hag an hollafrikanouriezh. Ne derme ket da arc'hantañ aozadurioù spontour ha luskadoù emsavidi er bed a-drugarez d'ar gounidoù degaset d'e vro gant an eoul-maen. Peurliesañ e seller outañ evel an hini a oa kiriek eus gwalldaol Lockerbie e 1988 hag eus ar gwalldaol a-enep an nij 772 UTA e 1989, ma oa lazhet 440 den. Da c'houde e reas strivoù kuit ma vefe re zigenvez e vro war an dachenn diplomatek etrebroadel, kuit da vezañ taget gant ar Stadoù-Unanet.\nAdalek miz C'hwevrer 2011 e oa hejet Libia gant un emsavadeg en e enep a droas buan e brezel sivil e 2011. Goude ma oa kemeret Tripoli gant an emsavidi e miz Eost 2011 ec'h erruas ar c'huzul broadel tremen er galloud, ha Mouammar Kadafi a dec'has. Ne zeued ket a-benn da c'houzout e pelec'h edo betek an 20 a viz Here 2011 ma voe dizoloet o kuzhat e Sirt, e gêr c'henidik, hag e-lec'h ma kavas e varv. Savet e oa bet ur c'hemenn herzel etrebroadel evit torfed a-enep an denelezh a-enep dezhañ. Tud a afer libian o doa prometet un arc'hopr d'an neb a ziskuilhfe anezhañ.\nAdtapet diwar « https://br.wikipedia.org/w/index.php?title=Mu%27ammar_al-Qaddafi&oldid=1833065 »\nKemmoù diwezhañ degaset d'ar bajenn-mañ d'an 7 Ebr 2019, da 09:38.


Pajenn:Morvan - Buez ar Zent, 1894.djvu/907 - Wikimammenn\nPajenn:Morvan - Buez ar Zent, 1894.djvu/907\nbuez ann tad maner\nkendalc’het ho-unan d’ober misïonou gant frouez puill ha paduz. Mes, daoust d’ann traou souezuz a c’hoarveze ganthan hag enn dro d’ezhan, hen en em izelea muioc’h mui dirak Doue hag ar re o doa galloud varnezhan. Paouez a ra da labourat raktal m’eo kemennet d’ezhan, o tigemeret he glenvejou hag he holl boaniou a greis kaloun evit plijout da Zoue. D’eunn tad a ioa souezet ouz he velet o c’houzanv heb en em glemm, e lavare : « Va lezit gant kroaz va Zalver ; e koumpagnunez vad emaoun. »\nGoude beza prezeget dre bevar c’horn Breiz, ha roet e peb leac’h ar skuer euz ar c’haera vertuziou, e varvaz evel eur zant, e parrez Plevin, a ioa neuze ouz eskopti Kemper, d’ann 28 a viz genver 1683, oajet a zeitek vloaz ha tri-ugent. Ne oufen ket lavaret pegement a geuz a oue d'ann Tad Maner. Dont a reat da bardouna d'al leac’h m’oa beziet, e Plevin, hag eunn niver braz a viraklou a greskaz buhan ar fizianz o doa Breiziz ennhan. Bepret e kendalc’h da rei merkou euz ar c’halloud en deuz dirak Doue, hag enn deiz hirio c’hoaz kalz tud a lavar beza dleourien d'ezhan euz a c’hrasou braz bet digant Doue. He galoun digaset da Gemper a virer ato e iliz ar skolaj a ioa neuze d’ann tadou Jezuisted ; hag eno ive ne baouez da zelaou peden ar re a c’houlen sikour diganthan.\nEr bloaz 1875, ann Iliz Santel e deuz diskleiriet oa ann Tad Maner din a veuleudi, hag abarz pell amzer e vezo marteze anavezet evel den euruz.\nBrest. Imprimerie A. Dumont, rue Kléber, 11.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/907&oldid=138163 »


David Owen (Dewi Wyn o Eifion) - Wikipedia\nDavid Owen, anavezet evel Dewi Wyn o Eifion (1784–1841) a oa ul labourer-douar hag ur barzh kembraek eus an XIXvet kantved.\nGanet e oa e Llanystumdwy en Eifionydd. Desket e voe er parrezioù tro-dro hag e Bangor Is Coed. Labourer-douar e oa er Gaerwen, met e-pad 10 vloaz e oa bet o chom e Pwllheli (1827 -1837). barzhonegañ a zeskas gant Robert ap Gwilym Ddu, eus un atant e-kichen.\nGounit a reas medalenn Cymdeithas y Gwyneddigion gant ar varzhoneg Molawd Ynys Brydain (Meulgan da Enez Vreizh) hag e 1811 e c'hounezas priz eisteddfod Tremadog gant Awdl i Amaethyddiaeth (Meulgan d'al labour-douar). E 1819 e kemeras perzh en eisteddfod Dinbych gant Awdl Elusengarwch. C'hwitout a reas war ar priz ha ne kenstrivas ket ken.\nEmbannet e voe un dastumad eus e skridoù e Blodau Arfon e 1842 hag adembannet e 1906 e-touez Cyfres y Fil .\nEnglyn[kemmañ | kemmañ ar vammenn]\nSed un englyn gantañ diwar-benn Pont y Borth:\nUhel gêr (= kreñvlec'h) uc'h ar mor - ar bed a vlein\nE girri dreizi;\nHa c'hwi holl, listri ar mor,\nKit dre zindan he chadennoù.\nAdtapet diwar « https://br.wikipedia.org/w/index.php?title=David_Owen_(Dewi_Wyn_o_Eifion)&oldid=1820242 »


Kaozeal:Joseph Goebbels - Wikipedia\nLiammet eo ar ger nazi, er pennad, ha gant gwir abeg, ouzh ar strollad politikel. Koulskoude e wikioù all eo liammet ouzh ur pennad db an naziouriezh, an ideologiezh. Marteze e vo mat ober an disparti etre an traoù-se, ha goulenn a rafen a-walc'h ali an istorourien. Bianchi-Bihan 6 Meu 2008 da 14:36 (UTC)\nOK. N'ouzon ket re petra lâret. Kelennour Istor on, Istorour n'on ket. Kadbzh 6 Meu 2008 da 14:47 (UTC)\nE keñver mennozh un disrann etre an ideologiezh hag ar politikerezh, e c'heller laret n'eo ket un dra annat d'ober an dra-se ha dreist-holl gant kudennadurioù an Trede Reich. Ul liamm strizh spontus a kaver er renad-se. Rak e wirionez, eo ar strollad, NSDAP, hag a zo o levezhoniñ an ideologiezh, hag an ideologiezh a zo ivez o levezhoniñ ar strollad. Met ar strollad NSDAP, a rank bezañ gwelet, ket evel ur strollad politikel ordinal, met mekanik renerezh gweredoù ar renad, met digendeuziet eus ar mekanik stadel en desped d'ar pezh a vefe tu krediñ (ez-meizadel evel-just). Adalek 1933, pa 'z eo erruet Bormann e penn ar strollad, e vougo ar strollad en ur gaoued dilevezhonus, estreget eus levezhon Hitler. Met ar gudenn a cheñch penn d'ar vazh pa ne weler ket un darempred hag ur c'hoari a nerzhioù ideologiezh/politikerezh, met kentoc'h un darempred ideologiezh/gweredoù da oberiañ. Ar meizadoù a sebalnton kendeuziet gwelet eve-se, met un diforc'h a vez kavet er fedoù memestra. Neuze e kinnigan e vefe graet an diforc'h etre ar politikerezh, ar fed da vezañ stag ouzh ar strollad (en ur c'hlask ankounac'hat an ideologiezh memes ma 'z eo ur fazi ez-meizadel) en ur implij ar bajenn hag al liamm NSDAP. Hag implij ar ger "nazi", pe "naziegezh" evit an ideologiezh. Marteze e vefe ret adframmañ hag adenvel pajennoù'zo. Gortoz a ran ho alioù evit gwelat an afer...ha pinvidikat an tabut evel-just! --Gwendal.P 16 Ebr 2008 da 18:23 (UTC)\nAdtapet diwar « https://br.wikipedia.org/w/index.php?title=Kaozeal:Joseph_Goebbels&oldid=316428 »\nKemmoù diwezhañ degaset d'ar bajenn-mañ d'an 16 Ebr 2008, da 18:23.


Ar chouchenn eo an anv brezhonek anavezetañ bremañ roet d'an died alkoolek a c'heller kaout dre lakaat da c'hoiñ ar mel hag ar sistr pe an dour. Marteze eo bet an died alkoolek kentañ a zo bet fardet gant an Den. Meur a anv brezhonek all a vez graet eus an died alkoolek-se. An hini goshañ eo mez a zeu, evel mezv, diwar ar memes gwrizienn ha hini ar mel (sañskriteg madhu). chufere (chug-ferv hervez Léon Fleuriot)) a zo implijet e Bro-Dreger dreist-holl, ha chouchenn e-kreiz ar brezhonegva. Un toullad gerioù all a zo : "bochad", "dour mel", "dourvel", "pikenaodenn" ha "pikenaouenn". Ar chufere eo an anv roet d'ar mesk sistr gant mel, ur mod all da fardañ an died. Brudet eo chufere Gwelegouarc'h e Bro-Wened.\nLakaet e vez ar meskad dour ha mel dre ouzhpennañ chug-aval fresk pe sistr. En takad ar chouchenn hag ar chufere e veze graet gant sistr ha mel hepken peurvuiañ. Bez' e c'heller implijout ur goedenn heñvel ouzh an hini a lakaer e chug rezin evit fardañ gwin. Posupl eo ober chouchenn gant gwin ha mel ivez.\nUn died dous a-walc'h he blaz eo ar chouchenn pa dap blaz sukret ar mel, met bez' ez eus seurtoù dous-tre ha re all ha ned int ket ken dous (sec'h hag hanter-sec'h). War-dro 15 pe 17 derez alkool a ya e-barzh ar chouchenn gwerzhet er stalioù hiziv.\nE Eberdingen (Bro-Alamagn) ez eus bet kleuziet ur bez (deiziataet war-dro 530 kent Jezuz-Krist) e-lec'h ma'z eus bet kavet ur gaoter vras (530 litrad e dolzennad) gant roudoù chouchenn enni. E-kichen ar c'horf-marv a oa hini un tiern kelt gant botoù alaouret ez eus bet kavet nav c'horn-evañ hag ur c'hib aour. Sell ouzh lec'hienn Bez tiern Hochdorf : http://www.archaeologie-bw.de/hochdorf/h_fund1d.html.\nEl lennegezh heniwerzhonek ha hengembraek ec'h intenter eo ar chouchenn un died eus ar re bouezusañ . E Tara, keoded roueed kozh Iwerzhon, e oa anvet sal ar banvezioù Tech Mid chuarda (Ti en-dro d'ar chouchenn). Roue Leinster a voe roet dezhañ ur banne chouchenn gant santez Berc'hed. Pa oa ar c'horev died ar vrezelourien e oa ar mez (chouchenn) died ar veleien, da lavaret eo hini an doueed hag ar roueed. Setu perak e veze bevezet ar chouchenn e gouel Samhain evit digeriñ ar c'hehentiñ etre an dud hag an doueed dre ar mezverezh a gas er-maez eus ar bed ordinal. Er meurgan iwerzhonek "Cath Maighre Tuiread" e weler ar gov Goibniu o kinnig ar chouchenn evit lakaat ar gouvidi da vezañ diglañv hag divarvel.\nEr mojennoù german kozh, Gwalenn an Nibelunged da skouer, e vez roet chouchenn d'ar vrezelourien aet d'ar Walhalla (ar baradoz german) gant an ostizezed, ar Valkiried.\nA-hend-all n'eo ket ken kozh-se an anv chouchenn. Ur marc'hadour eus Rosporden, ar Moal e anv a voe an hini kentañ oc'h ober gant an anv-se en ur pennad-skrid d'ar 15 a viz Du 1895 en Union agricole et maritime ma kinnig e louzoù nevez da brederiañ ouzh ar grip. E tro 1920 e voe diskleriet ar merk gant Joseph Postig, marc'hadour ha maer ar barrez da vezañ.\nAdtapet diwar « https://br.wikipedia.org/w/index.php?title=Chouchenn&oldid=1888794 »\nKemmoù diwezhañ degaset d'ar bajenn-mañ d'an 29 Du 2020, da 12:02.


Logo an heuliad Planetside\nPlanetSide 2 zo ur c'hoari doare free-to-play ha massively multiplayer online first-person shooter sevenet hag embannet gant Daybreak Game Company. Embannet eo bet e miz Du 2012. An heuliad eo d'ar c'hoari PlanetSide, hag a oa bet embannet e 2003. PlanetSide 2 a implij al lusker c'hoari video Forgelight Engine, a ro an tu da welet milieroù a c'hoarierien o stourm war ar memes gartenn. Evel ar c'hoari PlanetSide, PlanetSide 2 a gont istor tri luskad o stourm evit bezañ mestr war un tiriad, ar blanedenn Auraxis. PlanetSide 2 a zo bet embannet war PlayStation 4 e miz Even 2015. PlanetSide 2 en deus tapet rekord ar muiañ a c'hoarierien evit ur first-person shooter er memes emgann, 1158 c'hoarier war ar memes-tro e-pad ar memes emgann.\nKostezennoù[kemmañ | kemmañ ar vammenn]\nTeir c'hostezenn a zo engouestlet er brezel war ar blanedenn Auraxis.\nRepublik Terran[kemmañ | kemmañ ar vammenn]\nSkourr ar gouarnamant douarel. Reut, feuls, klask a ra derc'hel dorn an Douar war tud Auraxis. Pal ar c'hostezenn-se a zo unvaniñ dreistbeverien Auraxis evit klask adliammañ ar blanedenn gant an Douar. Al livioù implijet a zo an du hag ar ruz.\nAr Republik Terran a zo sot gant an urzh hag al lezennoù. Ar brezel graet dezho gant an div gostezenn all a zo gwelet evel mammenn un dizurzh a rank bezañ gwasket garv ne ra forzh al live feulster implijet. Nerzhioù an TR a implij armoù gant tennoù bliv, bolodoù e-leizh, tankoù kreiz bliv ha nijerezhioù brezel prim.\nRiegezh Vanu[kemmañ | kemmañ ar vammenn]\nAr Riegezh Vanu a zo ur strollad relijiel strizhkredour don na wel spi evit an Denelezh nemet dre implij ha mestroni an hen deknologiezh estrengor kavet war ar blanedenn Auraxis. Evit al luskad-se ez eo ur pazenn a vez ret d'ober gant Mab-Den. Implij a reont teknologiezhoù a live uhel, bez o deus armoù nevez a vez mestroneit ganto nemetken war an dachenn emgann.\nKefridi pennañ al luskad a zo adkavout ar muiañ niver a objedoù bet laosket gant an dud estrengor war ar blanedenn Auraxis, gwelet a reont ar brezel evel unan santel a ro an tu dezho da furchal tiriadoù a c'hellfe kuzhañ teknologiezhoù.\nAdtapet diwar « https://br.wikipedia.org/w/index.php?title=PlanetSide_2&oldid=1821703 »\nKemmoù diwezhañ degaset d'ar bajenn-mañ d'an 10 Gen 2019, da 16:48.